title: Strátos

text: Strátoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Tuohi-kvartetti

text: Tuohi-kvartetti tai Tuohi Quartet oli vuonna 1971 toiminut suomalainen jazz-kokoonpano, jossa soittivat basisti Teppo Hauta-aho, saksofonisti Paroni Paakkunainen, pianisti Heikki Sarmanto ja rumpali Edward Vesala. Yhtye koottiin Montreux’n jazzfestivaaleja varten ja yhtye voitti siellä järjestetyn EBU:n jazzyhtyekilpailun. Yhtye esiintyi Montreux’n lisäksi Newportin jazzfestivaaleilla Yhdysvalloissa.


title: Tuohi-kvartetti

text: Tuohi-kvartetti soitti Montreux’n yhtyekilpailussa sarjan, joka koostui kolmesta Sarmanno ja yhdestä Hauta-ahon sävellyksestä. Sarmannon sävellykset on julkaistu hänen soololevyllään "Counterbalance" hänen oman yhtyeensä soittamana ja Hauta-ahon sävellys on julkaistu Pekka Pöyryn kokoelmalevyllä "Happy Peter" Pöyryn kvartetin soittamana. Yhtye soitti sarjan kokonaisuudessaan Yleisradion televisio-dokumentissa.Vaikka yhtye ei levyttänyt olemassaolonsa aikana, sen Montreux’n-esitys kappaleesta ”Seagull” julkaistiin vuonna 2013 kokoelma-albumilla "Eteenpäin! Suomi-Jazz 1960–1975". Juhani Aaltosen piti soittaa yhtyeessä saksofonia, mutta sairastumisen vuoksi Paakkunainen korvasi hänet (yhtyeen nimi olisi ollut Juhani Aaltonen kvartetti).


title: Laajoki (täsmennyssivu)

text: Laajoki tarkoittaa seuraavia:


title: Kauko Laajoki

text: Kauko Veikko Olavi Laajoki (s. 1940) on suomalainen geologi ja Oulun yliopiston geologian ja mineralogian emeritusprofessori vuodesta 1978. Hänen tutkimusalaansa ovat Suomen prekambriset rautamuodostumat.


title: Iso-Huilu

text: Iso-Huilu on Satakunnassa Harjavallassa sijaitseva kuivatettu entinen järvi, joka kuuluu Kokemäenjoen vesistön Harjunpäänjoen valuma-alueen Kovelinojan valuma-alueeseen. Järven paikalla sijaitsee Iso-Huilun luhtamaa ja suo.


title: Iso-Huilu

text: Nykyinen järven paikalla sijaitseva kosteikko muistuttaa kolmisormista kättä, jonka 250 metriä pitkä peukalo osoittaa pohjoiseen ja kaksi pitkää sormea osoittavatta molemmat kaakkoon. Pisin sormi on 750 metriä pitkä, toinen on 450 metriä pitkä ja suo on muuten 400 metriä leveä. Suon pituussuuntaan on kaivettu pitkä oja, joka jatkuu metsään Osonojana. Oja muuttuu alajuoksulla Kovelinojaksi ennen yhtymistään Harjunpäänjokeen Kaasmarkussa Ulvilassa.


title: Iso-Huilu

text: Mittaamalla vuoden 1856 Kalmbergin kartastosta järven mittoja, voidaan mittakaavan avulla saada summittainen käsitys järven mitoista. Kartassa on järvellä sama muoto kuin nykyisellä suolla. Järven pituus olisi Kalmbergin kartan mukaan noin kilometrin pitkä ja 450 metriä leveä.


title: Iso-Huilu

text: Silloisen Kokemäen ja nykyisen Harjavallan Niuttalasta kotoisin oleva Jacob Hermu ja muut osalliset anoivat vuonna 1816 lupaa kuivattaa Iso-Huilujärven. Päätös annettiin vasta 1825 ja sen jälkeen Iso-Huiluna nykyään tunnettu järvi on kuivatettu avosuoksi. Myös Vähä-Huilujärven kuivatuspäätöksessä on samat päivämäärät.


title: Iso-Huilu

text: Hermun anomuksessa järveä kutsuttiin "Iso-Huilujärveksi". Kalmbergin kartastosa 1855-56 järven nimi kirjoitettiin "Huilujärvi" ja sen vieressä ollutta Vähä-Huilua taas "Wähäjärveksi".


title: Helge Laakso

text: Helge Armas Laakso (s. 1925) on suomalainen pankinjohtaja. Hän oli Osuuspankkien Keskuspankin pääjohtaja 1984–1985. Laakso on koulutukseltaan agronomi.


title: Vähä-Huilu

text: Vähä-Huilu on Satakunnassa Harjavallassa sijaitseva kuivatettu järvi, joka kuuluu Kokemäenjoen vesistön Harjunpäänjoen valuma-alueen Kovelinojan valuma-alueeseen. Järven paikalla sijaitsee nykyään Vähä-Huilun niminen avosuo, joka syntyi 1800-luvulla järvenlaskun seurauksena.


title: Vähä-Huilu

text: Nykyisen järven paikalla sijaitseva avosuo on kilometrin pituinen ja sen luoteispäässä suo jatkuu metsittyneenä suona. Koko suon pituudelta on kaivettu yksi kuivatusoja, joka yhtyy Iso-Huilusta laskevaan laskuojaan. Oja jatkaa Osonojana ja muuttuu alajuoksulla Kovelinojaksi ennen yhtymistään Harjunpäänjokeen Kaasmarkussa Ulvilassa.


title: Vähä-Huilu

text: Mittaamalla vuoden 1856 Kalmbergin kartastosta järven mittoja, voidaan mittakaavan avulla saada summittainen käsitys järven silloisista mitoista. Kartassa järvellä on sama muoto kuin nykyisellä suolla. Järvi olisi Kalmbergin kartan mukaan noin 1,1 kilometriä pitkä ja 200 metriä leveä.


title: Vähä-Huilu

text: Silloisen Kokemäen ja nykyisen Harjavallan Niuttalasta kotoisin oleva Jacob Hermu ja muut hankkeen osalliset anoivat vuonna 1816 lupaa kuivattaa Vähä-Huilujärven. Päätös annettiin vuonna 1825, jonka jälkeen järvi on kuivatettu avosuoksi. Myös Iso-Huilujärven kuivatuspäätöksessä on samat päivämäärät.


title: Vähä-Huilu

text: Hermun anomuksessa järveä kutsuttiin "Vähä-Huilujärveksi". Kalmbergin kartastosa 1855-56 järven nimi kirjoitettiin "Wähäjärvi" ja sen vieressä ollutta Iso-Huilua taas "Huilujärvi".


title: Oso Laakso

text: Oso Ilmari Laakso (26. lokakuuta 1925 Helsinki – 9. lokakuuta 2015) oli suomalainen ammattiyhdistysjohtaja. Hän oli Toimihenkilö- ja Virkamiesjärjestöjen Keskusliiton (TVK) puheenjohtaja 1969–1981.


title: Harlem Shake (kappale)

text: Harlem Shake on yhdysvaltalaisen DJ-tuottaja Baauerin kappale. Sen julkaisi Mad Decentin omistuksen alaisena oleva "Jeffree's" hänen debyyttisinglenä 22. toukokuuta 2012. Korkeatempoinen kappale sisältää mekaanisen bassolinjan, Dutch House-syntikkariffejä, tanssimusiikki dropin, ja sampleja karjuvan leijonan äänistä. Kappale sisältää samanlaisuuksia Plastic Littlen vuonna 2001 julkaistusta kappaleesta "Miller Time", varsinkin lause "then do the Harlem Shake", joka on viittaus samannimiseen tanssiin. Baauer lisäsi kappaleeseen erilaisia erikoisia ääniä niin, että se erottuu.


title: Harlem Shake (kappale)

text: Helmikuuhun 2013 asti kappale ei myynyt kovin hyvin, kunnes YouTubeen ladattu kappaleeseen pohjautuva video kehittyi samannimiseksi internet-ilmiöksi. Internet-ilmiöksi muodostuminen auttoi singlen myyntitilastoissa, kun se sijoittui Yhdysvaltain Billboard Hot 100-listan kärkeen viideksi peräkkäiseksi viikoksi. Samoin se saavutti Britannian singlelistan kolmannen sijan sekä Australian ja Uuden-Seelannin singlelistan ensimmäisen sijan.


title: Harlem Shake (kappale)

text: "Harlem Shake" sai pääosin positiivisen vastaanoton musiikkikriitikoilta, jotka kokivat sen houkuttelevaksi tanssikappaleeksi, vaikka jotkut kokivat sen enemmän noveltykappaleeksi. Hitiksi muodostumisen jälkeen Mad Decentin johtaja Diplo solmi sopimuksen niiden kappaleen samplaajien kanssa, joiden sopimuksia sen samplaamisesta ei oltu selvitetty ennen kappaleen julkaisua. Yhdysvaltalaisräppäri Azelia Banks julkaisi "Harlem Shakestä" remix-version hänen SoundCloud-sivulleen, joka kuitenkin Baauerin pyynnöstä poistettiin ja johti näiden kahden väliseen riitaan.


title: Luis Rubiños

text: Luis Rubiños Cerna (s. 31. joulukuuta 1940) on uransa jo päättänyt perulainen jalkapallomaalivahti.


title: Luis Rubiños

text: Rubiños edusti Perun jalkapallomaajoukkuetta vuosina 1963-1972 pelaten 38 ottelua. Hän oli maajoukkueen ykkösmaalivahtina vuoden 1970 MM-kilpailuissa Meksikossa, jossa Peru selviytyi puolivälieriin. Puolivälierissä tuleva maailmanmestari Brasilia oli kuitenkin parempi 2-4 -lukemin. Rubiños sai ottaa osan tappiosta omaan piikkiin, sillä kolme Brasilian maalia meni melko helposti hänen selkänsä taakse ja Peru hallitsi peliä suurimman osan ajasta. Tuota peliä lukuun ottamatta Rubiños esiintyi turnauksessa varsin hyvin.


title: Luis Rubiños

text: Seuratasolla Rubiños pelasi koko uransa, joka kesti vuodesta 1961 vuoteen 1977, kotimaassaan Perussa pääsarjatasolla. Hän edusti Perussa suurimman osan ajastaan Sporting Cristalia. Rubiños pelasi myös Defensor Limassa, Universitario de Deportes Limassa ja Carlos Mannucci Trujillossa.


title: Suomen euroviisukarsinta 1985

text: Suomen euroviisukarsinta 1985 oli kilpailu, jossa valittiin Suomen edustaja vuoden 1985 Eurovision laulukilpailuun. Kilpailu järjestettiin jo kolmatta vuotta putkeen avoimena sävellyskilpailuna, johon saatiin kappaleita 149. Niistä asiantuntijaraati valitsi 12 parasta karsintaan, jossa säveltäjän oli valittava kappaleensa esittäjäksi joko Ami Aspelund, Tapani Kansa, Sonja Lumme, Bianca Morales, Riki Sorsa tai Pave Maijanen. Heistä Maijanen vetäytyi kilpailusta viime hetkellä Yleisradon kanssa syntyneen palkkakiistan takia ja häntä korvaamaan saatiin Jokke Seppälä.


title: Suomen euroviisukarsinta 1985

text: Kaikki kappaleet soitettiin radiossa helmikuun alussa ohjelmassa "Kohti euroviisuja". Samassa lähetyksessä soitettiin myös viisi täpärimmin karsiutunutta kappaletta. Finaali pidettiin lauantaina 16. helmikuuta Yleisradion tv-studiolla 2 ja televisioitiin suorana YLE TV1:ssä kello 19.35 alkaen. Uutisten kohdalla olleen tauon jälkeen tuloslähetys nähtiin kello 21.00. Kapellimestarina toimi Ossi Runne. Voittajan valitsivat kuudelle paikkakunnalle kokoontuneet alueraadit, jotka koostuivat tavallisista musiikin kuuntelijoista.


title: Suomen euroviisukarsinta 1985

text: Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.


title: Altor Funds

text:
Altor Funds on pääomasijoitusrahasto joka on erikoistunut pohjoismaisiin yrityksiin.
Toimintaan kuuluu ostaa keskisuuria pohjoismaalaisia yrityksiä joita kehitetään joitakin vuosia ja myydään sitten eteenpäin. Sen omistuksiin kuuluu lähes 30 yritystä, joissa on töissä noin 30 000 työntekijää.


title: Altor Funds

text:
Altorin rahastoilla ja neuvontayhtiöillä (konsulttitoimistoilla) on toimipaikat Ruotsissa, Norjassa, Tanskassa, Suomessa.
Lisäksi Jerseyn veroparatiisissa toimii Altor Fund II GP Limited.


title: Altor Funds

text: Altor rahoittaa juuri toimintansa aloittaneita tai taloudellisissa vaikeuksissa olevia yrityksiä, joilla se katsoo olevan mahdollisuuksia menestymiseen.


title: Altor Funds

text: Kohdeyrityksiin tuodaan liikkeenjohdon osaamista sekä erityisosaamista, asetetaan taloudelliset tavoitteet ja pyritään lisäämään yrityksen kannattavuutta.


title: Altor Funds

text: Altorin omistamia yrityksiä toimialoineen ovat seuraavat yritykset (tiedot vuodelta 2015):


title: Pikiruukki

text: Pikiruukki tarkoittaa seuraavia asioita:


title: Kari Koski

text: Kari Koski (s. 1952 Uusikaupunki) on ollut Rauman kaupunginjohtaja vuodesta 2012. Aiemmin hän oli Uudenkaupungin kaupunginjohtaja.


title: Kari Koski

text: Koski on koulutukseltaan oikeustieteen maisteri. Puoluekannaltaan hän on sosiaalidemokraatti. Koski kannattaa suuria kuntia ja on kertonut pitävänsä Rauman asukaslukua liian pienenä, minkä vuoksi kuntaliitokset olisivat hänen mukaansa suotavia.


title: Timo Kenakkala

text: Timo Kenakkala (s. marraskuu 1957) on ollut Hämeenlinnan kaupunginjohtaja vuodesta 2013. Hän on koulutukseltaan filosofian tohtori. Aikaisemmin hän oli Oulun apulaiskaupunginjohtaja ja toimi sitä ennen usean vuoden ajan Kemiran tutkimuskeskuksen johtajana sekä tutkijana Oulun yliopistossa ja Tampellassa. Hänen puolueensa on SDP.


title: Tomas Häyry

text: Tomas Häyry (s. 6. lokakuuta 1967) on Vaasan kaupunginjohtaja. Vaasan kaupunginvaltuuston valitessa kaupunginjohtajan elokuussa 2011 hän sai 34 ääntä 51:stä. Hän oli toiminut kaupunginjohtajan sijaisena edelliskeväästä saakka. Tätä ennen hän oli toiminut kaupungin teknisen toimen johtajana, kehitysjohtajana sekä kaupunkisuunnittelun lakimiehenä. Hän on Vaasanseudun Kehitys Oy VASEKin puheenjohtaja.


title: She Wolf (kappale)

text: She Wolf on kolumbialaislaulaja Shakiran kappale hänen samaa nimeä kantavalta kahdeksannelta studioalbumilta. Sen julkaisi Epic Records albumin johdantosinglenä 10. heinäkuuta 2009. Kappaleen sanoittivat Shakira, John Hill, ja Sam Endicott. Shakira ja Hill myös tuottivat kappaleen. Kappaleesta on julkaistu 6 heinäkuuta 2009 myös espanjankielinen versio nimeltään "Loba", jolla vierailee Jorbe Drexler. Musikaalisesti "She Wolf" on disco, hi-NRG ja synthpop-inspiroitu kappale, joka sisältää yksityiskohtia Shakiran tylsistyneisyydestä hänestä välittämätöntä kumppaniaan kohtaan sekä siitä että hän näyttää miten hänet voi saada tyytyväiseksi.


title: She Wolf (kappale)

text: Julkaisunsa jälkeen "She Wolf" sai pääosin positiivisen vastaanoton musiikkikriitikoilta, jotka yllättyivät kappaleen erilaisuudesta moniin muihin senaikaisiin kappaleisiin verrattuna. Kaupallisesti "She Wolf" menestyi hyvin listakaavioilla. Se pääsi kymmenen parhaan joukkoon muun muassa Kanadassa, Saksassa, Italiassa, Espanjassa sekä Isossa-Britanniassa. Yhdysvalloissa "She Wolf" pääsi Billboard Hot 100-listan 11.- sekä Dance/Club Play Songs-listan ensimmäiselle sijalle. Espanjankielinen versio "Loba" pääsi sekä Hot Latin Songsin että Tropical Songsin listojen kärkeen. "She Wolf" myi tuplaplatinaa Espanjassa sekä platinaa Italiassa, Meksikossa ja Yhdysvalloissa.


title: She Wolf (kappale)

text: Kappaleeseen liittyvän musiikkivideon ohjasi Jake Nava ja se sisältää Shakiran tanssimassa lukuisissa kohteissa, kuten punaisessa luolassa sekä kultaisessa häkissä. Kriitikkojen palaute videota kohtaan oli positiivista, joista monet yllättyivät Shakiran tanssitaidoista. Kappaleen edistämiseksi Shakira on esittänyt kappaleen lukuisissa konserteissa ja musiikkifestivaaleilla. Se oli myös osa The Sun Comes Out World Tourin esityslistaa vuonna 2010.


title: Matthias Jernvall

text: Matthias Jernvall, sukunimi vuoteen 1814 "Rautelius" (13. maaliskuuta 1784 Somero – 29. elokuuta 1832 Somero) oli suomalainen kirkkoherra ja arkkiveisujen tekijä.


title: Matthias Jernvall

text: Jernvallin vanhemmat olivat Someron Rautelan Suutelan talollinen Jöran Henriksson ja Kaisa Henriksdotter. Hän pääsi ylioppilaaksi Turussa 1809 ja hänet vihittiin papiksi Turun hiippakunnassa 1812.


title: Matthias Jernvall

text: Jernvall toimi Auran kappalaisen apulaisena vuodesta 1812, Turun suomalaisessa seurakunnassa vt. kappalaisena sekä virka- ja armovuodensaarnaajana vuonna 1818 ja vakinainen kappalaisena vuodesta 1819 (astui virkaan 1821) sekä viimeksi Someron kirkkoherrana vuodesta 1830.


title: Matthias Jernvall

text: Jernvall kirjoitti arkkiveisun Turun palosta 1827.


title: Matthias Jernvall

text: Jernvall oli naimisissa vuodesta 1821 Kristina Maria von Hausenin kanssa.


title: Paavo Hyökki

text: Paavo Iivari Hyökki (s. 17. syyskuuta 1981 Espoo) on suomalainen kuoronjohtaja. Hän on valmistunut Sibelius-akatemian kuoronjohtoluokalta 2013.


title: Paavo Hyökki

text: Hyökki on toiminut taiteellisena johtajana sekä kuoronjohtajana mm. Helsingin Poliisilaulajissa (2006–2014), Medicantossa (2005–2013), Lain Huudossa (2009–), Ahjo Ensemblessä (2013–) ja Mieskuoro Laulajissa (2014–) sekä vieraillut mm. Kirkkonummen kamariorkesterissa (2011, 2012, 2013). Vuodesta 2017 hän on toiminut myös Suomen Mieskuoroliiton edustuskuoro Liiton Miesten taiteellisena johtajana.


title: Paavo Hyökki

text: Hyökin isä on professori Matti Hyökki ja hänen veljensä on Pasi Hyökki. Myös molemmat heistä ovat toimineet kuoronjohtajina.Kansainvälisen kuorokilpailun A1-sekakuorosarjan voitto Lain Huuto -kuoron kanssa (Canta al Mar, Espanja 2014).


title: Peter Gould

text: Peter Gould on yhdysvaltalainen käsikirjoittaja, ohjaaja ja tuottaja. Hänet tunnetaan televisiosarjan "Breaking Bad" käsikirjoittajana ja sen spin-offin "Better Call Saulin" toisena luojana. Gould työskenteli "Breaking Badissa" vuosina 2008–2013 ja käsikirjoitti yhteensä 11 sarjan jaksoa, joista hän ohjasi kaksi.


title: Antti Isotalus

text: Antti Niilo Isotalus (s. 5. elokuuta 1949 Alavieska) oli Kokkolan kaupunginjohtaja vuodesta 1991 vuoteen 2016.


title: Antti Isotalus

text: Isotalus työskenteli Ylivieskan kaupungin kansliasihteerinä vuosina 1973–1974 kaupunginsihteerinä 1974–1979, ulkoasiainministerin avustajana vuosina 1978–1985, ulkoasiainsihteerinä vuosina 1985–1986 ja 1988–1990, Ylivieskan kaupunginjohtajana 1986–1988 sekä vt. lähetystöneuvoksena vuosina 1990–1991. Isotalus on ollut naimisissa vuodesta 1971 ja hänellä on kolme aikuista lasta. Isotalus jäi eläkkeelle keväällä 2017, mutta hänen seuraajansa kaupunginjohtajana aloitti jo syksyllä 2016.


title: Kelluva valuuttakurssi

text:
Kelluva valuuttakurssi on valuuttajärjestelmään liittyvä käsite, joka tarkoittaa valuuttaa, jonka kurssi määräytyy markkinoiden kysynnän ja tarjonnan perusteella.
Sen vastakohta on kiinteä valuuttakurssi, jonka arvo pidetään vakaana ja joka määräytyy poliittisen päätöksen seurauksena.


title: Jokainen päivä on liikaa

text: Jokainen päivä on liikaa on Charles Foxin säveltämä kappale, jonka alkuperäinen nimi on ”Killing Me Softly with His Song”. Englanninkieliset sanat on tehnyt Norman Gimbel ja suomenkieliset Juha Vainio.


title: Jokainen päivä on liikaa

text: Laulun levytti ensimmäisenä Lori Lieberman vuonna 1971, mutta se tuli tunnetuksi ympäri maailmaa Roberta Flackin levytyksenä vuodelta 1973. Se palkittiin vuonna 1974 Grammy-palkinnolla vuoden lauluna.


title: Jokainen päivä on liikaa

text: Suomeksi kappaleen ovat vuonna 1973 levyttäneet Päivi Paunu ja Marion Rung. Lisäksi kappaleen on levyttänyt Paula Koivuniemi (1974), Jussi Mäkelä (1980), Jaana Lammi (1996) ja Saija Varjus (1997).


title: Simo Juva

text: Simo Juva (s. 28. elokuuta 1950, Helsinki) oli Lohjan kaupunginjohtaja vuosina 2009 – 2015. Virkavaalista valitettiin, ja hän joutui aluksi toimimaan kaupunginjohtajan viran väliaikaisena hoitajana. Hän jäi eläkkeelle elokuussa 2015, ja hänen seuraajakseen valittiin Mika Sivula. Hän on valtiotieteen maisteri.


title: Simo Juva

text: Juva oli kouluhallituksen suunnittelutehtävissä vuosina 1973–1978, opetusministerin poliittinen sihteeri vuosina 1978–1979, ja 1981–1982, Suomen kaupunkiliiton apulaisosastopäällikkö vuosina 1979–1993, Suomen kuntaliiton kehityspäällikkö vuosina 1993–1995, opetusministeriön apulaisosastopäällikkö vuosina 1995–1996, neuvotteleva virkamies vuosina 2003–2004 ja Lohjan kaupungin sivistysjohtaja vuosina 2004–2008. Hän oli maailmanpolitiikan konsultti Virossa vuonna 1993 ja Latviassa vuonna 1995.


title: Tauno Nurmi

text: Tauno Nurmi (25. huhtikuuta 1922 Kangasala – 18. joulukuuta 2014 Tampere) oli suomalainen ratamoottoripyöräilijä.


title: Tauno Nurmi

text: Nurmi oli koulutukseltaan koneteknikko. Sotavuosina hän osallistui vuonna 1944 Teikarsaaren taisteluihin haavoittuen. Työuransa hän aloitti Valtion lentokonetehtaalla suunnittelijana ja sen jälkeen teknisten aineiden opettajana Parantolaopistossa sekä myöhemmin Pälkäneen yhteiskoulussa.


title: Tauno Nurmi

text: Kansainvälisen kilpailu-uransa Nurmi aloitti voittamalla Viron mestaruuskilpailuissa Piritan radalla 500-kuutioisten sarjan vuonna 1958. Maailmanmestaruuskilpailuissa hän pääsi 10 parhaan joukkoon vuosina 1962 ja 1963. Lisäksi hän osallistui kilpailuihin vuonna 1966.


title: Tauno Nurmi

text: Tekninen suunnittelu oli Nurmelle ammattimainen harrastus, jota Suomen valtio ja useat ulkomaiset öljy-yhtiöt tukivat. Hän suunnitteli ja rakensi 350-kuutioisen V8 Premier -kilpamoottoripyörän, joka herätti paljon huomiota muun muassa Yhdysvalloissa. Lisäksi hän osallistui hyvällä menestyksellä yhteistyössä Tampereen teknillisen korkeakoulun Remmi-Teamin kanssa Pisaralla pisimmälle -kilpailuihin Suomessa ja muualla Euroopassa.


title: Tauno Nurmi

text: Nurmelle myönnettiin Suomen Moottoriliiton kultainen ajajamerkki vuonna 1965.


title: Bob Odenkirk

text: Robert John ”Bob” Odenkirk (s. 22. lokakuuta 1962, Illinois) on yhdysvaltalainen näyttelijä, koomikko, käsikirjoittaja, ohjaaja ja tuottaja. Hänet tunnetaan parhaiten HBO:n sketsisarjasta "Mr. Show with Bob and David" ja roolistaan Saul Goodmanina AMC:n rikosdraamasarjassa "Breaking Bad" ja sen spin-offissa "Better Call Saul".


title: Bob Odenkirk

text: Odenkirk työskenteli 1980- ja 1990-luvulla käsikirjoittajana muun muassa televisiosarjoissa "Saturday Night Live", "Get a Life", "The Ben Stiller Show" ja "The Dennis Miller Show". 1990-luvun puolivälissä hän loi David Crossin kanssa "Mr. Show with Bob and David" -sketsisarjan, joka kesti neljä tuotantokautta. Hän ohjannut kolme elokuvaa: "Melvin Goes to Dinner" (2003), "Let's Go to Prison" (2006) ja "The Brothers Solomon" (2007).


title: Miro-Pekka Saarelainen

text: Miro-Pekka Saarelainen (s. 26. huhtikuuta 1994 Vantaa) on suomalainen jääkiekkoilija, joka pelaa Mestis-joukkue Kiekko-Vantaassa. Hän toimii joukkueen varakapteenina. Saarelainen on pelipaikaltaan vasen laitahyökkääjä. Hän laukoo oikealta.


title: Miro-Pekka Saarelainen

text: Saarelainen on Kiekko-Vantaan kasvatti. Hän pelasi myöhemmät juniorivuotensa kuitenkin Helsingin IFK:ssa, jossa Saarelainen voitti B-nuorten Suomenmestaruuden vuonna 2010, C-nuorten SM-hopeaa samana vuonna sekä C-nuorten SM-pronssia vuonna 2009. Kaudella 2010–2011 hän ylsi HIFK:n B-nuorten sisäisen maalipörssin jaetulle kärkisijalle sekä runkosarjassa että pudotuspeleissä. Kaudella 2011–2012 Saarelainen voitti joukkueen sisäisen piste- ja maalipörssin tehoilla 22+13=35. Hän sijoittui koko B-nuorten SM-sarjan maalipörssissä toiseksi edellään vain Kärppien Sami Anttila.


title: Miro-Pekka Saarelainen

text: Kaudella 2012–2013 Saarelainen oli HIFK:n A-nuorten paras maalintekijä ja neljänneksi paras pistemies tehoilla 17+12=29. Hän edusti joukkuetta kauden aikana myös Junior Club World Cupissa. Kaudella 2013–2014 Saarelainen nousi HIFK:n kapteeniksi. Hän oli tehoilla 22+16=38 joukkueen paras maalintekijä ja jakoi sisäisen pistepörssin voiton Viljami Wacklinin kanssa. Saarelainen jakoi A-nuorten SM-liigan maalipörssin yhdeksännen sijan viiden muun pelaajan kanssa. Kaudella 2014–2015 hän oli HIFK:n paras maalintekijä ja toiseksi paras pistemies Nico Frimanin jälkeen tehoilla 26+12=38. Saarelainen sijoittui sarjan maalipörssissä kahdeksanneksi. Hänet valittiin A-nuorten SM-liigan lokakuun 2014 kuukauden pelaajaksi.


title: Miro-Pekka Saarelainen

text: Saarelainen debytoi kauden 2014–2015 aikana myös HIFK:n SM-liigajoukkueessa, jossa hän pelasi ensimmäisen ottelunsa 15. tammikuuta 2015 vieraissa Espoo Bluesia vastaan. Saarelainen sai ottelussa jääaikaa 10.50 minuuttia. Hän teki siinä myös liigauransa avausmaalin, joka tasoitti ottelun 4–4:ään ajassa 54.51 ja vei HIFK:n jatkoerään. Saarelainen pääsi myös ampumaan joukkueesta ensimmäisenä voittomaalikilpailussa, mutta jäi ilman maalia ja HIFK hävisi kisan lopulta 1–0. Hän pelasi kauden aikana kaksi SM-liigaottelua.


title: Miro-Pekka Saarelainen

text: Toukokuussa 2015 Saarelainen solmi kolmivuotisen SM-liigasopimuksen HIFK:n kanssa. Kaudella 2015–2016 hän avasi maalitilinsä SM-liigassa. Saarelainen teki liigauransa avausmaalin 24. syyskuuta 2015 ylivoimalla Turun Palloseuraa vastaan. Heikki Riihiranta valitsi hänet ottelun Alumnien tähtien kolmostähdeksi. Kaikkiaan Saarelaisen tulokaskausi toi 31 runkosarja- ja kuudessa Mestarien liigan ottelussa tehot 5+3=8. Hän ei kuitenkaan saanut peliaikaa SM-liigan pudotuspeleissä. Saarelainen voitti kauden päätteeksi SM-hopeaa. Hän pelasi kauden aikana myös kahdeksan ottelua lainalla Mestis-joukkue Kiekko-Vantaassa.


title: Miro-Pekka Saarelainen

text: Kaudella 2016–2017 Saarelainen pelasi HIFK:ssa varsin pienessä roolissa 22 runkosarjaottelua tehopistein 2+1=3 ja kuusi CHL-ottelua tehden yhden maalin. Hän haki pelituntumaa myös yhteensä yhdeksän Mestis-ottelun verran Kiekko-Vantaasta ja Rovaniemen Kiekosta. Siirtorajan kynnyksellä, helmikuussa 2017 HIFK lainasi Saarelaisen ja Panu Miehon loppukaudeksi KooKoohon, josta vastaavasti loppukauden sopimuksilla HIFK:hon siirtyivät Kai Kantola, Jarkko Malinen ja Ryan O’Connor.


title: Miro-Pekka Saarelainen

text: Kaudeksi 2017–2018 Saarelainen siirtyi KeuPa HT:hen Rauman Lukon 1+2-vuotisella sopimuksella kiinnittämänä sopimuspelaajana. Hän pelasi Lukossa harjoitusotteluita, mutta Saarelainen pelasi koko sarjakauden kuitenkin KeuPan vahvuudessa. Hän oli tehoilla 25+24=49 joukkueen toiseksi paras pistemies Markus Jokisen jälkeen. Saarelainen sijoittui koko Mestiksen maalipörssissä kolmanneksi ja jakoi pistepörssin kuudennen sijan kolmen muun pelaajan kanssa. Mestiksen siirtotakarajalla, helmikuussa 2018 Lukko purki hänen sopimuksessaan olleen option. Saarelainen jatkoi kuitenkin seuran lainapelaajana KeuPassa kauden loppuun ja hän voitti Mestiksen mestaruuden.


title: Miro-Pekka Saarelainen

text: Saarelainen palasi kaudeksi 2018–2019 vuoden mittaisella sopimuksella Kiekko-Vantaan riveihin. Hänet nimettiin joukkueen varakapteeniksi. Saarelainen teki kauden 12 ensimmäiseen otteluun tehot 12+10=22, joilla hän johti koko Mestiksen piste- ja maalipörssiä. Saarelainen valittiin sarjan lokakuun 2018 kuukauden pelaajaksi sekä kuukauden kentälliseen.


title: Miro-Pekka Saarelainen

text: Saarelainen on pelannut neljä nuorten ja 15 poikien maaottelua.


title: Miro-Pekka Saarelainen

text: Saarelainen on koulutukseltaan merkonomi.


title: Betsy Brandt

text: Betsy Brandt (s. 14. marraskuuta 1973) on yhdysvaltalainen näyttelijä, joka tunnetaan parhaiten roolistaan Marie Schraderina rikosdraamasarjassa "Breaking Bad". Brandt näytteli "Breaking Badissa" vuosina 2008–2013.


title: Jonathan Banks

text: Jonathan Ray Banks (s. 31. tammikuuta 1947 Washington D.C.) on yhdysvaltalainen näyttelijä. Hänet tunnetaan parhaiten rooleistaan elokuvissa "Hei, me lennetään!" (1980), "48 tuntia" (1982) ja "Beverly Hills kyttä" (1984) sekä roolistaan Mike Ehrmantrautina televisiosarjassa "Breaking Bad" ja sen spin-offissa "Better Call Saul". Lisäksi Banks tunnetaan televisiosarjasta "Wiseguy", jossa hän näytteli vuosina 1987–1990. Hän on esiintynyt myös lukuisissa muissa televisiosarjoissa sekä elokuvissa myös 2010-luvulla.


title: Jonathan Banks

text: Muita tunnettuja elokuvia, joissa Banks on näytellyt, ovat muun muassa "Riiviöt" (1984), "Kaappaus raiteilla" (1995), "Crocodile Dundee Los Angelesissa" (2001), "Dark Blue" (2002) ja "Väärät paperit" (2013).


title: Kimmo Behm

text: Kimmo Behm on ollut Nurmijärven kunnanjohtaja huhtikuusta 1999 lähtien. Hänet valittiin vuonna 1999 kunnanjohtajaksi seitsenvuotiskaudeksi, vuonna 2006 toiseksi seitsenvuotiskaudeksi ja vuonna 2013 viisivuotiskaudeksi.


title: Tarmo Aarnio

text: Tarmo Aarnio on ollut Kirkkonummen kunnanjohtaja vuodesta 2000.


title: Major League Baseball -kausi 1997

text: Major League Baseball -kausi 1997 oli baseballin Major Leaguen 122. kausi. Kausi päättyi Florida Marlinsin voittoon Cleveland Indiansista seitsemän ottelun mittaisessa World Seriesissä. Kauden All-Star -ottelu pelattiin 8. heinäkuuta Jacobs Fieldilla, Clevelandissa ja siinä voittajaksi selvisi American League 3–1. Ottelun MVP oli Sandy Alomar, Jr. (CLE).


title: Järjestäjä

text: Järjestäjä on henkilö, joka järjestää esimerkiksi tilaisuuden tai toimintaa.


title: Järjestäjä

text: Kuvauspaikkajärjestäjä on henkilö joka huolehtii elokuvatuotannon kuvauspaikkojen etsimisestä yhdessä ohjaajan ja lavastajan kanssa. Hän vastaa kuvauspaikkojen järjestelyistä.


title: Järjestäjä (kirja)

text: Järjestäjä on näyttelijä Antti Holman esikoisromaani, joka ilmestyi vuonna 2014 Otavan kustantamana. Teos oli ehdolla vuonna 2014 Helsingin Sanomien esikoiskirjapalkinnon saajaksi. "Järjestäjä" sai kilpailussa erikoismaininnan Pajtim Statovcin "Kissani Jugoslavia" -teoksen voittaessa. Seuraavana vuonna kirja oli ehdolla Tulenkantaja-palkinnon saajaksi.


title: Järjestäjä (kirja)

text: Kirjan päähenkilö Tarmo työskentelee kirjastossa kirjastonhoitajana, kunnes päättää irtisanoutua. Tarmo onnistuu saamaan uuden työn helsinkiläisen teatterin järjestäjänä, jolloin pääsee samalla lähemmäksi ihastustaan Danielia, joka työskentelee teatterissa näyttelijänä.


title: Iivari Porkkala

text: Joonas Iivari Porkkala (23. joulukuuta 1882 Jalasjärvi – 19. syyskuuta 1966 Lapua) oli suomalainen leipuri, maallikkosaarnaaja ja kristillinen kirjailija.


title: Iivari Porkkala

text: Porkkala toimi vuosina 1929–1946 vuonna 1923 perustetun Kauhavan kansallisseurakunnan saarnaajana. Seurakunnan perustamisen syinä olivat Kauhavan kirkon palo joulupäivänä 1921, heränneitten ja evankelisten väliset kiistat sekä kirkollisverojen korotus. Seurakunnan toiminta päättyi 1946 jolloin myös Porkkala palasi takaisin evankelis-luterilaisen kirkkoon.


title: Iivari Porkkala

text: Iivari Porkkala oli naimisissa kolme kertaa. Ensimmäisestä vuonna 1907 solmitusta avioliitostaan Maria Sofia Saarelan (1881–1945) kanssa hänellä oli 10 lasta. Porkkalan toinen puoliso oli Hilma Aleksandra Laaksonen (s. 1894) ja kolmas puoliso Senja Lyyli Vainionpää (1898–1986).


title: Double Irish – Dutch Sandwich

text: Double Irish – Dutch Sandwich on yhtiöjärjestely, jossa yhden Bermudalta käsin toimivan irlantilaisyhtiön, toisen Irlantia kotipaikkanaan pitävän irlantilaisyhtiön ja hollantilaisen tytäryhtiön avulla esimerkiksi yhdysvaltalainen yhtiö voi laillisesti yritysten keskinäisiä rojalteja ja lisenssejä hinnoittelemalla minimoida tehokkaasti verotustaan.


title: Danny McBride

text: Daniel Richard ”Danny” McBride (s. 29. joulukuuta 1976) on yhdysvaltalainen näyttelijä ja koomikko. Hän on näytellyt muun muassa elokuvissa "Pineapple Express – ohutta yläpilveä" ja elokuvassa Tropic Thunder. McBride on naimisissa ja heillä on poika.


title: Javi Guerra

text: Javier ”Javi” Guerra Rodríguez (s. 15. maaliskuuta 1982 Vélez-Málaga, Espanja) on espanjalainen jalkapalloilija. Hän edustaa espanjalaista Rayo Vallecanoa ja on pelipaikaltaan hyökkääjä.


title: Javi Guerra

text: Guerra on kotoisin Vélez-Málagasta, joka sijaitsee Andalusian itsehallintoalueella. Hän aloitti ammattilaisuransa maan kolmanneksi korkeimmalla sarjatasolla Segunda División B:ssä pelanneen Motrilin riveistä, josta matka jatkui naapuriseura Cádiziin. Kaudella 2004–2005 Guerra siirtyi Valenciaan, jonka reservijoukkueessa hän pelasi vuodet 2004–2007. Hän pelasi kaksi ottelua seuran edustusjoukkueessa keväällä 2007 Getafea ja Espanyolia vastaan.


title: Javi Guerra

text: Elokuussa 2010 Guerra teki nelivuotisen sopimuksen maan toiseksi korkeimmalla sarjatasolla Segunda Divisiónissa pelanneen Valladolidin kanssa. Siirrosta ei maksettu heti korvausta, vaan se sisälsi ehdon, mikäli joukkue nousee korkeammalle sarjatasolla tai myy pelaajan edelleen korvaus tulisi aiheelliseksi. Guerra onnistui tekemään läpimurtonsa joukkueessa heti ensimmäisellä kaudellaan, kun hän rikkoi jo hyvissä ajoin viime kauden maaliennätyksensä (12) ja päätti kauden lopulta sarjan maalikuninkaana 28 osumallaan.


title: Javi Guerra

text: Hän jatkoi hyviä otteitaan myös nousukarsintaotteluissa pääsarjaan Primera Divisióniin kaudeksi 2011–2012 Elcheä vastaan. Hän teki ensimmäisessä osaottelussa ottelun ainoan maalin. Valladolid hävisi kuitenkin toisen osaottelun 1–3 ja putosi näin jatkosta yhteismaalein 2–3. Kaudella 2011–2012 hänen kauden maalisaldonsa (17) jäi edellisestä, joista kaksi syntyivät kuitenkin tärkeään paikkaan nousukarsinnoissa Alcorcónia vastaan. Valladolid voitti otteluparin yhteismaalein 2–1 ja nousi pääsarjaan kahden vuoden tauon jälkeen.


title: Javi Guerra

text: 16. joulukuuta 2013 Guerra nosti kauden maalisaldonsa kymmeneen, kun hän viimeisteli joukkueensa kaikki maalit ottelussa Celta Vigoa vastaan. 5. helmikuuta 2014 hän solmi esisopimuksen walesiläisseura Cardiff Cityyn siirtymisestä, jonka oli tarkoitus astua voimaan tulevana kesänä.


title: Javi Guerra

text: 21. toukokuuta 2014 Guerra esiteltiin virallisesti Cardiff Cityn pelaajana. Hän solmi seuran kanssa kolmivuotisen sopimuksen. Hän teki ensiesiintymisensä uudessa seurassaan 16. elokuuta 2014 ottelussa Huddersfield Townia vastaan.


title: Javi Guerra

text: 15. tammikuuta 2015 Guerra siirtyi loppukauden kestävällä lainasopimuksella espanjalaisseura Málagaan.


title: David Babunski

text: David Babunski (,s. 1. maaliskuuta 1994 Skopje) on makedonialainen jalkapalloilija, pelipaikaltaan vasen laituri. Hän edustaa Serbian Superliigassa pelaavaa Belgradin Punaista tähteä.


title: David Babunski

text: Babunski on hankkinut jalkapallo-oppinsa Espanjassa. Hän siirtyi 12-vuotiaana juniorina FC Barcelonan junioriakatemiaan. Hän nousi Barcelonan reservijoukkueeseen kaudeksi 2013/14. Debyyttiottelunsa hän pelasi elokuussa 2013 CD Lugoa vastaan.


title: David Babunski

text: Tammikuussa 2016 Babunski allekirjoitti 2,5-vuotisen sopimuksen Serbian Superliigassa pelaavan Belgradin Punaisen tähden kanssa.


title: David Babunski

text: Maajoukkuetasolla Babunski edustaa kotimaansa Makedonian maajoukkuetta, jonka paidassa hän debytoi elokuussa 2013 harjoitusottelussa Bulgariaa vastaan.


title: David Babunski

text: Babunskin isä Boban Babunski oli myös ammattilaisjalkapalloilija, joka pelasi vuosina 1993–2000 23 A-maaottelua Makedonian paidassa. Peliuransa jälkeen hän on toiminut jalkapallon parissa valmennustehtävissä.


title: Espanjankävijät

text: Espanjankävijät on vuonna 1980 ensi-iltaan tullut suomalainen draamadokumentti, joka kertoo Espanjan sisällissodassa vuosina 1936–1939 tasavaltalaisten joukoissa taistelleista suomalaisista vapaaehtoisista. Espanjassa kuvatun elokuvan on ohjannut Mikael Wahlforss ja siinä esiintyy suomalaisten lisäksi myös lukuisia espanjalaisia näyttelijöitä.


title: Espanjankävijät

text: Elokuvan päähahmon Kosti Viljasen esikuvana on 1930-luvulla Neuvostoliittoon muuttanut ja sieltä myöhemmin vapaaehtoisena Espanjan sisällissotaan lähtenyt Paavo Koskinen. Hän on myös itse mukana elokuvan dokumentaarisissa osuuksissa. Koskisen lisäksi "Espanjankävijöissä" nähdään kolme muuta suomalaista sisällissodan veteraania; Sulo Paaso, Evald Helander sekä Tauno Erkkilä. Elokuvassa esiintyy myös sisällissodan aikaisiin toisen tasavallan johtohenkilöihin lukeutunut Dolores Ibárruri, joka puhuu Kansainvälisten prikaatien merkityksestä Espanjan fasismin vastaisessa taistelussa.


title: Espanjankävijät

text: Suomessa esitetyn 69-minuuttisen version lisäksi "Espanjankävijöistä" on olemassa myös kansainväliseen levitykseen tehty versio, jonka pituus on 83 minuuttia.


title: Espanjankävijät

text: "Espanjankävijät" alkaa ja päättyy dokumentaariseen osuuteen, jonka kertoo neljän suomalaisen veteraanin paluusta vanhoille taistelupaikoille lähes 40 vuotta sisällissodan päättymisen jälkeen diktaattori Francon kuoleman myötä. Vuonna 1978 kuvattujen haastattelujen välissä on fiktiivinen kertomus Kosti Viljanen -nimisen suomalaisen miehen osallistumisesta Espanjan sisällissodan taisteluihin Kansainvälisten prikaatien riveissä. Näytellyt jaksot ovat mustavalkoisia ja niiden lomaan on sijoitettu neuvostoliittolaisen sotakuvaajan Roman Karmenin autenttista materiaalia. Kaksi kohtausta pohjautuu Espanjassa taistelleen Paavo Pajusen sotakertomuksiin, jotka hänen puolisonsa Jenny Pajunen toimitti vuonna 1976 kirjaksi "Espanja, sinä nuoruutemme". Elokuvan musiikkina kuullaan muun muassa useita kertoja sisällissodan aikainen tasavaltalaisten laulu "Ay Carmela".


title: Espanjankävijät

text: Elokuva sai arvostelijoilta pääosin myönteisen vastaanoton. Kritiikki kohdistui lähinnä mustavalkoisen osuuden tekniseen toteutukseen, jonka katsottiin johtuneen elokuvan pienestä budjetista. Teattereissa "Espanjankävijöitä" ei nähty lainkaan Helsingin ulkopuolella, mutta se osallistui Italiassa San Remon elokuvafestivaaleille vuonna 1980. Suomen televisiossa elokuva on nähty ainoastaan kahdesti, huhtikuussa 1981, jolloin se keräsi peräti 724 000 katsojaa sekä toisen kerran tammikuussa 2015.


title: Mikael Wahlforss

text: Eric Mikael Wahlforss (s. 1. toukokuuta 1944) on suomalainen elokuvatuottaja ja -ohjaaja. Hänet tunnetaan erityisesti lukuisista dokumenttielokuvistaan.


title: Dolores Ibárruri

text: Isidora Dolores Ibárruri Gómez (9. joulukuuta 1895 Biskaja – 12. marraskuuta 1989 Madrid) oli Baskimaalta kotoisin ollut espanjalainen poliitikko, joka oli maan sisällissodan aikana yksi Espanjan toisen tasavallan johtohahmoista.


title: Dolores Ibárruri

text: Köyhään kaivostyöläisen perheeseen syntynyt Ibárruri oli kouluaikoinaan lahjakas oppilas, mutta vanhemmilla ei ollut varaa kustantaa hänen haluamiaan opettajanopintoja ja niinpä Ibárruri työskenteli vaatetehtaalla. Vuonna 1916 hän avioitui ja perheeseen syntyi myöhemmin kuusi lasta, joista kuitenkin neljä kuoli jo nuorena lääkkeiden ja sairaanhoidon puutteen vuoksi. Ibárrurin aviomies oli ammattiyhdistysaktiivi ja hän kiinnostui myös itse sosialismista luettuaan Karl Marxin teoksia. Liityttyään Espanjan kommunistiseen puolueeseen (PCE), Ibárruri alkoi kirjoittamaan kaivostyöläisten lehteen nimimerkillä "Pasionaria", joka tarkoittaa kärsimyskukkaa. Siitä tuli myöhemmin myös hänen lempinimensä.


title: Dolores Ibárruri

text: 1920-luvun aikana Ibárruri nousi nopeasti Baskimaan kommunistisen puolueen johtoon ja vuonna 1930 hänet valittiin PCE:n keskuskomiteaan. Vuotta myöhemmin Ibárruri valittiin "Mundo Obrero" -sanomalehden päätoimittajaksi. Syyskuussa 1931 hänet vangittiin vajaan puolentoista vuoden ajaksi poliittisen toimintansa vuoksi. Vapautumisensa jälkeen Ibárruri oli mukana myös kansaivälisessä toiminnassa osallistumalla Kominternin kongresseihin ja perustamalla kansainvälisen naisille suunnatun sodan ja fasismin vastaisen järjestön. Espanjan parlamenttiiin hänet valittiin ensimmäistä kertaa vuoden 1936 vaaleissa. Parlamentissa hän toimi aktiivisesti muun muassa sosiaali- ja terveysasioiden sekä maareformin puolesta ja onnistui myös neuvottelemaan lukuisia poliittisa vankeja vapaaksi.


title: Dolores Ibárruri

text: Espanjan sisällissodan alettua heinäkuussa 1936, Ibárrurista tuli tasavaltalaisten pääpropagandisti. Hänet muistetaan erityisesti 18. heinäkuuta pitämästään radiopuheesta, jonka Ibárruri päätti lausahdukseen "¡No pasarán!". Siitä tuli tasavaltalaisten tunnuslause, joka levisi nopeasti työväenliikkeen käyttöön myös muualle maailmaan. Vuonna 1937 Ibárruri oli Barcelonan toukokuuksi kutsuttujen tapahtumien yhteydessä aktiivisesti syrjäyttämässä pääministeri Francisco Largo Caballeroa ja nostamassa Juan Negríniä hänen tilalleen. Sisällissodan päätyttyä tasavaltalaisten tappioon Ibárruri pakeni perheineen Neuvostoliittooon. Hänen ainoa poikansa Ruben Ibárruri taisteli puna-armeijan riveissä ja kaatui Stalingradissa vuonna 1942. Toukokuussa 1944 hänet valittiin maanpaossa toimineen Espanjan kommunistisen puolueen pääsihteeriksi. Leninin kansainvälinen rauhanpalkinto Ibárruri myönnettiin vuonna 1964 ja Leninin kunniamerkki vuotta myöhemmin.


title: Dolores Ibárruri

text: Ibárrurin välit Neuvostoliiton kommunistiseen puolueeseen katkesivat 1968, jolloin hän tuomitsi kovin sanoin Tšekkoslovakian miehityksen. Tämän johdosta PCE jakaantui kahtia ja Neuvostoliitto ryhtyi tukemaan Enrique Listerin johtamaa Espanjan kommunistista työväenpuoluetta. Diktaattori Francon kuoleman jälkeen Ibárruri palasi Espanjaan vuonna 1977 ja saman vuoden parlamenttivaaleissa hänet valittiin jälleen kansanedustajaksi. Dolores Ibárruri kuoli keuhkokuumeeseen 93-vuotiaana marraskuussa 1989.


title: Dolores Ibárruri

text: Dolores Ibárrurin kunniaksi on pystytetty lukuisia muistomerkkejä myös Espanjan ulkopuolelle. Esimerkiksi Skotlannin Glasgowssa on "La Passionaria" -patsas, jonka jalustaan on kirjoitettu hänen kuuluisat Espanjan sisällissodan aikaiset sanansa; ”Parempi kuolla pystypäin, kuin elää koko ikänsä polvillaan.” Ukrainan Harkovassa puolestaan on Ibárrurin lempinimen mukaan nimetty silta.


title: Dolores Ibárruri

text: Vuonna 1980 hän esiintyi suomalaisessa draamadokumentissa "Espanjankävijät", joka kertoo sisällissodassa taistelleista suomalaisista vapaaehtoisista.


title: Suomen ilmavoimien Saab J35 Drakenit

text: Saab J 35 Draken - hävittäjä oli Suomen ilmavoimien käytössä vuosina 1972 - 2000. Ne oli valmistettu sekä Ruotsissa että lisenssillä Suomessa.


title: Suomen ilmavoimien Saab J35 Drakenit

text: Jo 1960-luvun alussa Suomen ilmavoimat aloittivat neuvottelut Ruotsin kanssa nykyaikaisen lentokaluston hankinnasta. Parlamentaarinen puolustuskomitea nimitettiin 1. lokakuuta 1970 puolustuspoliittisen tahtotilan selvittämiseksi sekä asevoimien kehittämisen suuntaviivojen luomiseksi. Komitea jätti raporttinsa 23. kesäkuuta 1971 ja sen mukaan Suomen ilmavoimille tuli hankkia kahteen lennostoon hävittäjiä. Työn jatkamiseksi nimitettiin 27. maaliskuuta 1975 ja 20. joulukuuta 1979 puolustuskomiteat, joista jälkimmäinen jätti raporttinsa 5. maaliskuuta 1981.


title: Suomen ilmavoimien Saab J35 Drakenit

text: Eduskunnassa tehtiin esitys, ettei Suomen puolustusta saanut sitoa länsimaiseen teknologiaan. Eduskunta teki 8. huhtikuuta 1970 esityksen ostaa Ruotsista Saab J35 Draken koneita siten, että koneiden valmistus toteutettaisiin Suomessa. Asiasta äänestettiin 25. kesäkuuta, jolloin äänin 127 puolesta ja 35 vastaan hankinta hyväksyttiin. Sopimus sisälsi aseet ja niihin liittyvät järjestelmät, varaosat sekä kaksitoista Valmetin Kuorevedellä kokoamaa lentokonetta. Hankintahinta oli 200 miljoonaa Suomen markkaa (100 miljoonaa Ruotsin kruunua). Lentokoneet oli varustettu Falcon-ohjuksin.


title: Suomen ilmavoimien Saab J35 Drakenit

text: Kuusi J35B konetta vuokrattiin Ruotsista vuonna 1972. Koneet lunastettiin 1976 saman aikaisesti kuin hankittiin kuusi käytettyä J35F konetta ja kolme SK35C koulukonetta. Nämä viisitoista konetta maksoivat 63 miljoonaa markkaa. Lisäksi hankintaan sisältyi simulaattori, huoltosopimus sekä yksi J35A Rovaniemelle koulutuskäyttöön. Hankintaan käytetyt varat sisällytettiin vuosien 1976-1980 budjetteihin.


title: Suomen ilmavoimien Saab J35 Drakenit

text: 29. maaliskuuta 1980 tehtiin päätös kaksi 35C ja kahdeksantoista 35F konetta, jotka luovutettiin tilaajalle 1984-1986. Tilaukseen sisältyi J35B, joka korvasi tulipalossa tuhoutuneen DK-206:n. Hankittu kalusto sijoitettiin Tampere-Pirkkalaan Hävittäjälentolaivue 21:een. Valmet (myöhemmin Finavitec) vastasi kaluston huollosta, muutostöistä ja modernisoinnista. Lisäksi yhtiö vastasi Falcon-ohjusten tukitoiminnoista.


title: Suomen ilmavoimien Saab J35 Drakenit

text: Syksyllä 1990 tehtiin esitys uuden korvaavan kaluston selvitystyön aloittamisesta. Hallitus teki päätöksen 6. toukokuuta 1992 Hornet kaluston hankinnasta. Hävittäjälentolaivue 21 vastaanotti ensimmäiset uudet Hornetit vuonna 1995. Laivue luopui Drakeneista syyskuussa 1997 Hornetien tullessa operatiiviseen käyttöön. Drakenit keskitettiin Rovaniemelle hävittäjälentolaivue 11:een, jossa ne jatkoivat palvelustaan 16. elokuuta 2000 saakka.


title: Tyyppi 201

text: Tyyppi 201 oli Saksan laivaston kolmen aluksen muodostama sukellusveneluokka. Luokkaan piti alun perin kuulua kaksitoista alusta, mutta ainoastaan kolme valmistui.


title: Tyyppi 201

text: Alukset valmistettiin antimagneettisesta teräksestä, mikä poisti magneettimiinojen aiheuttaman uhan. Materiaali oli kuitenkin puutteellisesti testattu ja se osoittautui käytössä sopimattomaksi. Painerungon mikroskooppiset halkeamat pakottivat peruuttamaan suunnitelluista kahdestatatoista aluksesta yhdeksän ja poistamaan palveluksesta kolme valmistunutta alusta ennen aikaisesti. Luokan alukset korvattiin tyypin 205 aluksilla, jotka valmistettiin normaalista teräksestä. Maaliskuussa 1959 tilatun alusluokan suunnittelusta ja valmistuksesta vastasi Ingenieurkontor Lübeck (IKL), jota johti Ulrich Gabler.


title: Tyyppi 201

text: "U-3" lainattiin 1962 koulutuskäyttöön Norjan laivastolle, jossa se palveli nimellä "KNM Kobben". Alus palautettiin kesäkuussa 1964 Saksalle, joka otti aluksen palvelukseensa koululaivana.


title: Happy Trails

text: Happy Trails on Quicksilver Messenger Servicen toinen albumi. Osa levystä äänitettiin kahdella keikalla Fillmore Eastissä ja Fillmore Westissä. Albumi julkaistiin vuonna 1969 levymerkillä Capitol Records.


title: Shady Grove

text: Shady Grove on Quicksilver Messenger Servicen levy, joka julkaistiin vuonna 1969 levymerkillä Capitol Records.


title: 2,4-dinitroaniliini

text: 2,4-dinitroaniliini (CHNO) on orgaaninen yhdiste ja aniliinin nitrattu johdannainen. Yhdistettä käytetään väriaineiden ja lääkkeiden valmistuksessa.


title: 2,4-dinitroaniliini

text: 2,4-dinitroaniliini on huoneenlämpötilassa keltaisia tai vihertävänkeltaisia kiteitä. Yhdiste on veteen liukenematonta ja liukenee hieman etanoliin ja asetoniin. 2,4-dinitroaniliini on myrkyllistä ja se ärsyttää ihoa, silmiä ja hengitysteitä. Aineella altistuminen voi johtaa methemoglobiinin muodostumiseen elimistössä.


title: 2,4-dinitroaniliini

text: 2,4-dinitrobentseeniä valmistetaan 1-kloori-2,4-dinitrobentseenin ammonolyysillä eli kuumentamalla sitä ammoniakin läsnä ollessa. Reaktio tapahtuu 70–120 °C:n lämpötilassa, ja lämpötilaa nostetaan hiljalleen reaktion edetessä. Toinen tapa aineen valmistamiseen on p-nitroaniliinin nitraus väkevän typpihapon ja rikkihapon seoksella.


title: 2,4-dinitroaniliini

text: 2,4-dinitroaniliinia käytetään muiden orgaanisten yhdisteiden valmistamiseen. Siitä valmistetaan lääkkeitä kuten brimonidiinia. Pelkistys raudan avulla johtaa 1,2,4-triaminobentseeniin ja pelkistys natriumsulfidin avulla 3,4-diaminonitrobentseeniin, joita käytetään typpiheterosyklien valmistamiseen. 2,4-dinitroaniliinin diatsoniumsuolaa käytetään violettien ja sinisten atsovärien valmistuksessa. Lisäksi yhdisteestä voidaan valmistaa korroosionestoaineita.


title: Aurinkolahden peruskoulu

text: Aurinkolahden peruskoulu on peruskoulu Helsingin Aurinkolahdessa. Sen opetuksessa painotetaan teknologiakasvatusta.


title: Aurinkolahden peruskoulu

text: Kouluun kuuluu Iiluodonpihan (Aurinkokoulu), Villiruusunkujan (Auringonpilkku) ja Aurinkotuulenkadun (Kanava) toimipisteet. Iiluodonpihan toimipisteessä on luokat 4–9, Villiruusunkujan toimipisteessä luokat 1–5 ja Aurinkotuulenkadun toimipisteessä luokat 1–4.


title: Aurinkolahden peruskoulu

text: Koulun rehtorina toimii Leena Sipponen.


title: Love (albumi)

text: Love on saman nimisen yhtyeen esikoislevy vuodelta 1966. Sen julkaisi Elektra Records.


title: Vain elämää (4. tuotantokausi)

text: "Vain elämää" -sarjan neljäs tuotantokausi esittiin syys–marraskuussa 2015. Kauden ensimmäinen jakso esitettiin perjantaina 18. syyskuuta 2015.


title: Vain elämää (4. tuotantokausi)

text: Kauden artistit Anssi Kela, Pave Maijanen, Virve Rosti, Sanni, Antti Tuisku, Maija Vilkkumaa ja VilleGalle paljastettiin 2. kesäkuuta 2015, jolloin kauden kuvaukset alkoivat Hirvensalmella sijaitsevassa Satulinnassa.


title: Incense and Peppermints

text: Incense and Peppermints on Strawberry Alarm Clock -yhtyeen esikoisalbumi vuodelta 1967. Sen julkaisi Uni Records.


title: Petri Härkönen

text: Petri Härkönen (s. 11. maaliskuuta 1968 Helsinki) on ollut Keravan kaupunginjohtaja vuodesta 2010. Härkönen irtisanoutui yllättäen 11.4.2016. Irtisanomisaika on kaksi kuukautta.


title: Petri Härkönen

text: Keravan kaupunginvaltuuston valitessa kaupunginjohtajaa kesäkuussa 2010 hän sai 27 ääntä 51:stä. Hän on hallintotieteiden maisteri. Hänellä on kolme poikaa. Aiemmin Härkönen on toiminut kunnanjohtajana Vihdissä ja on työskennellyt myös liike-elämän palveluksessa.


title: Petri Härkönen

text: Vuonna 2014 Härkönen haki Jyväskylän kaupunginjohtajaksi.


title: Petri Härkönen

text: Petri Härkösen veli on keihäänheittäjä Arto Härkönen.


title: Eero Väätäinen

text: Eero Väätäinen (s. 22. huhtikuuta 1961, Nilsiä) on suomalainen hallintovirkamies. Hän on toiminut Nokian kaupunginjohtajana vuodesta 2013. Nokian valtuusto valitsi hänet yksimielisesti. Hän on koulutukseltaan hallintotieteiden maisteri, ja hänellä on myös eMBA-tutkinto. Väätäinen oli Huittisten kunnanjohtaja vuosina 1994–1999. Ennen valintaa Nokian kaupunginjohtajaksi hän työskenteli Oulun Diakonissalaitoksen Säätiön johtajana.


title: Eero Väätäinen

text: Väätäinen oli Nurmijärven kunnan harjoittelija vuonna 1983 ja vs. toimistosihteeri vuonna 1983 sekä vuosina 1985–1986, Lohjan kunnan vs. kansliasihteeri vuonna 1986, Uuraisten vs. kunnansihteeri 1987–1988, Huittisten apulaiskaupunginsihteeri vuosina 1988–1989, kaupunginsihteeri vuosina 1989–1995, vt. kaupunginjohtaja vuosina 1990–1991 ja kaupunginjohtaja vuosina 1995–1999.


title: Luettelo Finnish Dance Chartin ykkösistä vuonna 2015

text: Tämä on luettelo "Finnish Dance Chart" -listan kärkipaikkaa hallussaan pitäneistä artisteista ja singleistä vuonna 2015.


text: Swedish Dance Chart: 2007 – 2008 – 2009 – 2010 – 2011 – 2012 – 2013 – 2014 – 2015


text: Norwegian Dance Chart: 2007 – 2008 – 2009 – 2010 – 2011 – 2012 – 2013 – 2014 – 2015


title: Jari Rantala (kaupunginjohtaja)

text: Jari Rantala on Loimaan kaupunginjohtaja. Loimaan valtuusto valitsi hänet yksimielisesti kaupunginjohtajaksi joulukuussa 2008. Sitä ennen hän oli Säkylän kunnanjohtaja. Hän on puoluepoliittisesti sitoutumaton. Hänen mukaansa Loimaa on merkittävä kaupallinen keskus ympäröivään maaseutuun nähden. Hänellä on kaksi lasta.


title: Dennis Diekmeier

text: Dennis Diekmeier (s. 20. lokakuuta 1989 Thedinghausen, Ala-Saksi, Saksa) on saksalainen jalkapalloilija, joka edustaa Saksan Bundesliigassa pelaavaa Hamburger SV:tä. Hän aloitti uransa Werder Bremenissä, josta hän siirtyi tammikuussa 2009 1. FC Nürnbergiin. Tuolla kaudella Nürnberg nousi 1. Bundesliigaan. Hamburger SV:ssä hän on pelannut vuodesta 2010.


title: Dennis Diekmeier

text: Diekmeier pelasi Saksan alle 19-vuotiaiden maajoukkueessa, joka voitti vuonna 2008 Euroopan-mestaruuden.


title: Jane Froman

text: Jane Froman (10. marraskuuta 1907 – 22. huhtikuuta 1980) oli yhdysvaltalainen laulaja ja näyttelijä.


title: Jane Froman

text: Froman syntyi University Cityssä Missourissa, Elmer Ellsworth Fromanin ja Anna T. Barcaferin tyttärenä. Hänen lapsuutensa ja nuoruutensa kuluivat pienessä Missourin kaupungissa Clintonissa. Hänen vanhempansa erosivat, kun hän oli noin 5-vuotias.


title: Jane Froman

text: Vuonna 1919 Froman ja hänen äitinsä muuttivat Columbiaan, Missouriin, jonka hän katsoi hänen kotikaupungikseen. Hän valmistui Christian Collegesta, nykyisin Columbia College (Missouri), vuonna 1926. Vuonna 1928 Froman muutti Cincinnatiin, jossa hän on opiskeli laulua Cincinnatin konservatoriossa 1930-luvulla.


title: Jane Froman

text: Vaikka Fromanilla oli klassisen laulun koulutus, varhain uransa alussa hän kiinnostui aikakauden lauluntekijöiden George ja Ira Gershwinin, Cole Porterin ja Irving Berlinin musiikista, joka edusti populaarimusiikkia. Hän tapasi vaudeville-esiintyjä Don Rossin, kun he olivat samassa työssä WLW-radioasemalla Cincinnatissa. Siellä hän liittyi Henry Thiesin orkesteriin ja esiintyi laulajana useissa Thies Victorin tallenteissa. Henry Thies vakuutti Fromanin olevan tähtimateriaalia, Ross tuli hänen epäviralliseksi manageriksikseen ja suostutteli häntä siirtymään Chicagoon, jossa hän työskenteli NBC-radiossa. Vuonna 1933 Froman muutti New Yorkiin, jossa hän esiintyi Chesterfieldin "Music"-radio-ohjelmassa Bing Crosby kanssa. Hän avioitui Don Rossin kanssa syyskuussa 1933. Hän liittyi Ziegfeld Folliesiin, jossa hän ystävystyi Fannie Bricen kanssa, samana vuonna. Vuonna 1934, 27 vuoden iässä, hänestä tuli yksi haastatelluista "tyttölaulajajista", kun kuuluisaa säveltäjää ja tuottajaa Billy Rosea pyydettiin nimeämään kymmenen laulajatarta, hän vastasi, "Jane Froman ja yhdeksän muuta".


title: Jane Froman

text: Hän oli vuonna 1943 lento-onnettomuudessa, jossa hän sai kroonisia vammoja. Vuonna 1952 Forman esiintyi elokuvassa Laulu sydämessäni, joka perustui hänen eläämänsä. Hän lauloi Ervin Draken säveltämän laulun "I Believe" vuonna 1953. Hän kärsi änkytyksestä, paitsi silloin kun hän lauloi. Forman oli opiskellut laulua Cincinnattin musiikkikonservatoriossa 1930-luvulla. Jane Froman oli tunnettu kontra-alttovokalisti. Jane Fromanilla on kolme tähteä Hollywood Walk of Fame -kadulla.


title: Yingjiangin maanjäristys 2014

text: Yingjiangin maakunnassa havaittiin 24. toukokuuta 2014 maanjäristys, joka oli voimakkuudeltaan 5,6 magnitudia. Jälkijäristyksiä rekisteröitiin 14 kpl, ja 15 ihmistä sai vammoja.


title: Luettelo Swedish Dance Chartin ykkösistä vuonna 2015

text: Tämä on luettelo Swedish Dance Chart -listan kärkipaikkaa hallussaan pitäneistä artisteista ja singleistä vuonna 2015.


text: Finnish Dance Chart: 2006 – 2007 – 2008 – 2009 – 2010 – 2011 – 2012 – 2013 – 2014 – 2015


title: Luettelo Norwegian Dance Chartin ykkösistä vuonna 2015

text: Tämä on luettelo Norwegian Dance Chart -listan kärkipaikkaa hallussaan pitäneistä artisteista ja singleistä vuonna 2015.


text: Swedish Dance Chart: 2007 – 2008 – 2009 – 2010 – 2011 – 2012 – 2013 – 2014 – 2013 – 2015


title: Matildanjärvi

text: Matildanjärvi on 57 hehtaarin kokoinen metsäjärvi Salon kaupungin Perniössä lähellä Matildan vanhaa ruukkikylää. Järven etelärannalla toimii Teijon luontokeskuksen luontotalo. Alueelle perustettiin 2015 Teijon kansallispuisto. Matildanjärvi on suosittu kalastus- ja retkeilykohde. Järven rannalla on uimaranta, vuokrattava sauna ja vene, laavuja, keittokatoksia, tulentekopaikkoja ja matkailuvaunualue.


title: Matildanjärvi

text: Matildanjärven keskellä on Isoholma ja pari pienempää saarta. Järven itäpuolen Puolakkajärvi laskee Matildanjärveen, ja Matildanjärven laskuoja Suomenlahteen. Laskuoja antoi 1800-luvulla vesivoimaa Mathildedalin ruukin tarpeisiin.


title: Jarmo Ronkainen

text: Jarmo Ronkainen (s. 1967) on ollut Iisalmen kaupunginjohtaja toukokuun 2013 alusta. Aikaisemmin hän oli Haukiputaan kunnanjohtaja. Iisalmen valtuusto valitsi hänet yksimielisesti Iisalmen kaupunginjohtajaksi joulukuussa 2012. Haukiputaalla Ronkainen vastusti Haukiputaan liittymistä Ouluun. Hän on toiminut myös Oulun elinkeinojohtajana. Ronkainen on koulutukseltaan hallintotieteiden maisteri.


title: Markku Kehus

text: Markku Kehus oli Iin kunnanjohtaja. Hän oli Kuivaniemen viimeinen kunnanjohtaja ja siirtyi Iin palvelukseen, kun nämä kaksi kuntaa yhdistyivät. Hän jäi eläkkeelle heinäkuun alussa 2015. Kehus on insinööri.


title: Hosionjärvi

text: Hosionjärvi on Satakunnassa Ulvilan ja Porin rajalla, aiemmalla Kullaan ja Noormarkun rajalla sijaitseva kuivattu järvi, joka kuuluu Kellahdenjoen vesistöön. Entisen järven paikalla sijaitsee nyt Hosionjärvi niminen suo.


title: Hosionjärvi

text: Hosionjärven suoalue on avosuota tai luhtaa. Se on 1,1 kilometriä pitkä ja 150−350 metriä leveä. Noin puolet suosta on luhtaa. Suo jatkuu kummastakin päästä tavallisenä ojitettuna metsäisenä suona. Suoalueen läpi virtaa Hosionoja, joka jatkaa matkaansa Viikerinojana ja muuttuu alajuoksulla Söörmarkunjoeksi. Koskeikon sisällä on pieni saari.


title: Hosionjärvi

text: Järvi on piirretty Kalmbergin kartastoon ja kun sen mittakaava tunnetaan, voidaan järven mitat arvioida. Kartan mukaan Hosionjärvi olisi ollut 1,5−1,7 kilometriä pitkä ja sen leveys olisi vaihdellut 200−400 metrin välillä.


title: Hosionjärvi

text: Järven nimi oli Kalmbergin kartastossa "Hosiojärvi". Porilainen Gustav Galle jätti järven kuivattamisesta hakemuksen vuonna 1823, mutta veti sen pian takaisin. Joku muu on sitten myöhemmin kuivattanut järven, jonka jäänteet ovat nykyään soistuneet umpeen.


title: Mesipuukasvit

text: Mesipuukasvit (Melianthaceae) on pieni kasviheimo koppisiemenisten Geraniales-lahkossa. Lahkon tunnetuimmat edustajat ovat kurjenpolvikasvit (Geraniaceae).


title: Mesipuukasvit

text: Mesipuukasvit ovat epämiellyttävän tai sinapin tuoksuisia pensaita tai puita, joissa on saponiineja, eräitä glykosideja ja oksalaattikiteitä. Lehdet ovat järjestyneet kierteisesti ja ovat pääteparisia, lehdykät keskiruotiin niveltyviä, sulkasuonisia, voimakassahaisia tai ehytlaitaisia. Kookas korvake on pariton ja sijaitsee ruodin ja verren välissä (intrapetiolaarinen korvake). Kukinto on varsipäätteinen tai lehtihankainen, terttumainen, ja toisinaan sen kärjessä on näyttävä steriilien kukkien muodostama osa. Kukat ovat kookkaita, vaihtelevassa määrässä vastakohtaisia (monosymmetrisiä) ja ylösalaisin kääntyneitä. Verholehtiä on viisi; ne ovat joko erillisiä tai kaksi on kasvanut yhteen; toisinaan yksi niistä on heikosti kannuksellinen. Kynnellisiä terälehtiä on neljä tai viisi keskenään erikokoista, joskus kärjestään ulospäin taipuneita. Mesiäinen on kookas, rengasmainen tai toispuolinen, ja sijaitsee hetiön ulkopuolella. Heteitä on neljä tai viisi, toisinaan tyvestään yhteen kasvaneita. Sikiäin on yhdislehtinen ja koostuu kolmesta seitsemään, tavallisesti neljästä tai viidestä emilehdestä. Sen lokeron sisäpinta on rauhaskarvainen ja siinä on yhdestä viiteen siemenaihetta kussakin emilehdessä kärki- tai pohjaistukassa. Vartalo on pitkä, luotti pistemäinen tai pallomainen. Hedelmä on selkäluomainen rakokota, ja siemen on "Bersama"-suvussa vaipallinen. Siemenen ravintovarasto eli siemenvalkuainen (endospermi) on tärkkelyspitoinen, ja alkio on pieni tai keskikokoinen.


title: Mesipuukasvit

text: Mesipuukasvien kotiseutua ovat Afrikan keskiset ja eteläiset osat.


title: Mesipuukasvit

text: Mesipuukasvien heimossa on kaksi sukua ja kahdeksan lajia. Cronquistin järjestelmässä (1981) se liitettiin lahkoon Sapindales. Yhdessä heimojen Vivianiaceae, Greyiaceae ja Francoaceae kanssa se muodostaa kuitenkin kladin Geraniales-lahkon evoluutiopuussa. Kladin ominaisuuksia ovat mm. kierteinen lehtiasento, melko leveät lehtikannat ja terminaalinen terttu-kukinto.


title: Mesipuukasvit

text: Suvut:


title: Lastenrautatie

text: Lastenrautatie tai lasten rautatie on lasten ja nuorten vapaa-ajantoimintaa, jossa kouluikäiset hoitavat rautatieliikenteen erilaisia tehtäviä kaupungin puistoon tai kaupungin ulkopuolen kesäsiirtolaan rakennetulla kapearaiteisella rautatiellä. Lastenrautatiet saivat alkunsa Neuvostoliitosta 1930-luvulla ja niistä tuli suosittuja myös muissa sosialistisissa maissa toisen maailmansodan jälkeen. Monet niistä ovat yhä toiminnassa.


title: Lastenrautatie

text: Ensimmäinen lastenrautatie avattiin Moskovan Gorkin puistoon vuonna 1932. Neuvostoliiton loppuvaiheessa lastenrautateitä toimi 52 eri puolilla maata, nykyisinkin vielä noin 30. Venäjällä lastenrautateitä on pidetty yllä määrätietoisemmin kuin muissa entisissä sosialistimaissa ja rakennettu jopa lisää. Itä-Saksassa lastenrautatiet tunnettiin nuorisojärjestön nimellä "Pioniereisenbahn" (pioneerirautatie), mutta nykyisin niitä kutsutaan nimellä "Parkeisenbahn" (puistorautatie). Myös Viroon suunniteltiin lastenrautatietä Vääna-Jõesuun pioneerileirille sekä Kohtla-Järven käytöstä poistetulle kapearaiteiselle radalle 1970-luvulla, mutta hankkeet eivät toteutuneet.


title: Lastenrautatie

text: Lastenrautatiet paitsi tarjoavat vapaa-ajantoimintaa nuorille, myös esittelevät yleisölle jo käytöstä poistunutta rautatietekniikkaa, kuten höyryvetureita ja kapearaiteisia junia. Useimmat sosialistimaiden lastenrautatiet käyttävät 600 mm rataleveyttä.


title: Lastenrautatie

text: Neuvostoliitossa lastenrautateiden ympärille oli kehitetty kesäleiritoimintaa kouluikäisille lapsille. Vastuullisissa tehtävissä lastenrautateillä toimivat 11–15-vuotiaat lapset. Tietyn ”viran” tai kelpoisuuden saamiseksi lastenrautatiellä tuli suorittaa jopa kaksivuotinen perehdytys rautatiekerhoissa, joissa opettivat kokeneet rautatieinsinöörit ja muut ohjaajat. Lasten toimintaa käytännön rautatietyössä valvovat aikuiset ohjaajat. Neuvostoliitossa lastenrautateiden tarkoitus oli myös ohjata ammatinvalinnassa innostamalla ja valmentamalla nuoria rautatiealalle tai muihin vaativiin ja vastuullisiin tehtäviin aikuisena.


title: Lastenrautatie

text: Lastenrautateitä on tai on ollut ainakin seuraavissa paikoissa:


title: Lastenrautatie

text: Lähde:


title: Harri Virta

text:
Harri Virta on Kaarinan kaupunginjohtaja. Hänet valittiin kaupunginjohtajan virkaan vuonna 2007, jolloin Kaarinan kaupunginvaltuusto äänesti hänet voittoon äänin 25-18.
Toisena ehdokkana oli Päivi Mikkola.


title: Harri Virta

text:
Virta toimi aiemmin Porin satamajohtajana.
Hän on sitoutumaton.


title: Raimo Ronkainen

text: Raimo Ronkainen (s. 21. huhtikuuta 1951 Kuusamo) on Tornion kaupunginjohtaja. Tornion valtuuston valitessa kaupunginjohtajaa vuonna 2010 hän sai 35 ääntä 43:sta. Hän suhtautuu epäilevästi ajatuksiin kuntaliitoksista Tornion ja Kemin seudulla. Koulutukseltaan Ronkainen on diplomi-insinööri. Hän oli Oulun yliopiston vesitekniikan assistentti vuosina 1977–1981, Tornion kaupungin toimistopäällikkö vuosina 1982–1985 ja 1988–1990, Tornion kaupungin vs. kaupungininsinööri 1985–1987, Tornion kaupungin rakennuspäällikkö vuosina 1991–1992 ja apulaiskaupunginjohtaja vuosina 1992–1995.


title: Juha Majalahti

text: Juha Majalahti on Euran kunnanjohtaja. Hän sai Euran kunnanvaltuuston äänestyksessä 30 ääntä, Euran hallinto- ja henkilöstöpäällikkönä työskentelevän Johanna Aallon saadessa neljä ääntä. Yksi kunnanvaltuuston jäsenistä äänesti tyhjää. Majalahti on koulutukseltaan sosionomi.


title: Juha Majalahti

text: Aiemmin Majalahti oli Karkkilan kaupunginjohtajan virassa vuodesta 2011. Sitä ennen hän työskenteli Julkisten ja hyvinvointialojen liiton talouspäällikkönä. Hän on taustaltaan sosiaalidemokraatti.


title: Vesa Laakkonen

text: Vesa Esko Laakkonen (s. 11. helmikuuta 1926 Kuopio – 28. kesäkuuta 2003 Helsinki) oli suomalainen yhteiskuntatieteilijä ja Helsingin yliopiston professori. Hän oli sosiaalipolitiikan, erityisesti osuustoimintaopin varsinainen professori vuodesta 1977, sitä ennen ylimääräinen.


title: Vesa Laakkonen

text: Laakkonen valmistui ylioppilaaksi 1946, voimistelunopettajaksi 1949, valtiotieteiden kandidaatiksi 1953. Lisensiaattitutkinnon hän suoritti 1957 ja väitteli tohtoriksi 1958.


title: Vivianiaceae

text: Vivianiaceae on pieni kasviheimo, joka kuuluu koppisiemenisten Geraniales-lahkoon yhdessä mm. kurjenpolvikasvien kanssa.


title: Vivianiaceae

text: Kasvit ovat joskus okaisia. Lehdet ovat vastakkaisia, yksinkertaisia, joskus ehytlaitaisia, korvakkeettomia; lehtiparia yhdistää varren poikki kulkeva uurre. Verholehdissä on kärkisuka, ja teriö on kontortti: terälehdet kiertyvät nupussa. Vartalo on lyhyt ja pitkähaarainen. Hedelmä on selkäluomainen kota. Siemenessä on vaihtelevissa määrin runsas siemenvalkuainen ja käyrä alkio.


title: Vivianiaceae

text: Heimo kasvaa hajanaisesti Etelä-Amerikan länsiosissa ja Etelä-Brasiliassa.


title: Vivianiaceae

text: Heimossa on neljä sukua ja 18 lajia: http://www.mobot.org/mobot/research/apweb/genera/vivianiaceaegen.html"Rhychotheca", "Viviania" ja "Wendtia" ovat pensaita. Kukassa voi olla ulkoverhiö, mesiäinen puuttuu. Sikiäin koostuu kolmesta tai viidestä yhteen kasvaneesta emilehdestä, ja siinä on paljon siemenaiheita. Siemenessä on niukka endospermi ja sirkkalehdet ovat tavallisesti spiraalimaisesti kiertyneitä.


title: Piilopaikka (kappale)

text: Piilopaikka on Juha Vainion sanoittama suomenkielinen versio Roger Cookin ja Roger Greenawayn säveltämästä kappaleesta ”You’ve Got Your Troubles”. Suomeksi kappaleen on ensimmäisenä levyttänyt Danny vuonna 1965. Lisäksi kappaleen ovat levyttäneet Salomon (1980), Muska, Vesa Enne, Aimo Jaara, Paula Karppanen, Marjo-Riita Kervinen, Martti Metsäketo ja Leena Vanamo (1981), Timo Silvennoinen (1982), Keijo Minerva (1987) sekä Ari Klem (1991).


title: Toivo Laakso

text: Toivo Albert Laakso (s. 1944) on suomalainen kirjailija ja runoilija. Hänen runoudelleen on ominaista realistinen havainnointi ja surrealistiset kuvat.


title: Happy New Year (vuoden 2014 elokuva)

text: Happy New Year on vuonna 2014 ensi-iltansa saanut intialainen toimintakomedia, jonka on ohjannut Farah Khan ja tuottanut Gauri Khan. Pääosia näyttelevät Shahrukh Khan, Abhishek Bachchan, Deepika Padukone, Boman Irani, Sonu Sood, Vivaan Shah ja Jackie Shroff.


title: Happy New Year (vuoden 2014 elokuva)

text: Box Office India julisti elokuvan ”superhitiksi”.


title: Jaime Lusinchi

text:
Jaime Lusinchi (27. toukokuuta 1924 – 21. toukokuuta 2014) oli venezuelalainen poliitikko, joka toimi maansa presidenttinä 1984-1989. Kun Lusinchi nousi valtaan, hänen odotettiin pelastavan maansa talouskriisistä. Lusinchin ura romuttui kuitenkin hänen yksityiselämänsä koukeroihin.
Lusinchi nimitti rakastajattarensa yksityissihteerikseen ja antoi tälle huomattavaa valtaa valtionhallinnossa.


title: Greyiaceae

text: Greyiaceae on pieni kasviheimo koppisiemenisten Geraniales-lahkossa, johon myös mm. kurjenpolvikasvit kuuluvat. Heimossa on vain "Greyia"-suku.


title: Greyiaceae

text: Kasvit ovat pensaita tai pieniä puita. Lehdet ovat pyöreähköjä, yksinkertaisia, tupellisia, kourasuonisia, tylppähampaisia ja korvakkeettomia tai korvakkeellisia; tuppi, ruoti ja lapa karisevat yhtenä kokonaisuutena. Kukat sijaitsevat varsipäätteisissä tertuissa ja ovat isoja ja punaisia sekä sikiäintä lukuun ottamatta erilehtisiä. Verholehtiä on viisi, samoin terälehtiä. Kymmenen varrellista mesiäistä on kilpimäisiä tai alasimenmuotoisia ja sijaitsevat hetiön ulkopuolella. Heteet ulottuvat pitkälle ulos kukasta. Sikiäin on yhdislehtinen ja suippenee vähitellen pitkäksi vartaloksi, joka päättyy hieman laajentuneeseen luottiin. Hedelmä on kotamainen. Siemenen endospermi on tärkkelyspitoinen.


title: Greyiaceae

text: Lajit kasvavat Etelä-Afrikan Swasimaassa.


title: Greyiaceae

text: "Greyia"-suvussa on kolme lajia. Cronquist (1981) vei sen Sapindales-lahkoon. Lähimmäksi sukulaiseksi on kuitenkin osoittautunut heimo Francoaceae Geraniales-lahkossa.


title: Greyiaceae

text: Lajit:


title: Torsten Laakso

text: Torsten Toivo ”Totti” Laakso (25. syyskuuta 1930 Helsinki – 17. heinäkuuta 2014 Lahti) oli suomalainen sisustusarkkitehti. Hän oli Taideteollisen korkeakoulun rehtori 1980–1985.


title: Torsten Laakso

text: Laakso valmistui sisustusarkkitehdiksi 1955. Hän oli ensin Askon ja Skannon palveluksessa ja perusti sitten vaimonsa kanssa oman toimiston, jonka kautta hän teki suunnittelutöitä niin Askolle, Skannolle, Merivaaralle kuin monelle muullekin alan yritykselle. 1978 hänet kutsuttiin Taideteolliseen korkeakouluun tuote- ja ympäristösuunnittelun professoriksi, ja vuonna 1980 hänet nimitettiin korkeakoulun rehtoriksi. Sen jälkeen hän suunnitteli paljon laivasisustuksia ja opetti Lahden muotoiluinstituutissa. Työn ohessa hän toimi urheiluvalmentajana.


title: Torsten Laakso

text: Torsten Laakson puoliso oli sisustusarkkitehti Vuokko Laakso, jonka kanssa hänellä oli pitkään yhteinen suunnittelutoimisto.


title: Thanasi Kokkinakis

text: Thanasis Kokkinakis (; s. 10. huhtikuuta 1996 Adelaide) on australialainen tennispelaaja. Hän aloitti ammattilaisuransa vuonna 2013. 196 senttimetriä pitkä ja 80 kilogrammaa painava Kokkinakis on oikeakätinen. Hänen vanhempansa ovat kotoisin Kreikasta, josta hänen nimensäkin on peräisin. Kokkinasin valmentaja on Todd Langman.


title: Thanasi Kokkinakis

text: Kokkinakisin paras sijoitus ATP-rankinglistalla kaksinpelissä on 69. sija, jolla hän oli kesäkuussa ja heinäkuussa 2015. Australian avoimissa Kokkinakis on parhaimmillaan päässyt toiselle kierrokselle vuosina 2014 ja 2015 sekä Ranskan avoimissa kolmannelle kierrokselle vuonna 2015.


title: Thanasi Kokkinakis

text: Nelinpelissä Kokkinakis on ollut parhaimmillaan maailmanlistan sijalla 137 heinäkuussa 2015. Paras vuosi hänellä oli 2015, jolloin hän osallistui kolmeen Grand Slamiin ja pääsi Wimbledonissa kolmannelle kierrokselle häviten turnauksen voittaneelle parille.


title: Francoaceae

text: Francoaceae on kaksilajinen kasviheimo koppisiemenisten Geraniales-lahkossa, jossa ovat myös mm. kurjenpolvikasvit.


title: Francoaceae

text: Heimon lajit ovat monivuotisia ruohoja, joiden lehdet ovat parilehdykkäiset tai yksinkertaiset. Kukinto on vanallinen, joskus haarainen. Kukat ovat säteittäisiä tai vastakohtaisia; verhiö on 4-5-lukuinen, teriö tavallisesti samoin, joskus kynnellinen. Heteiden sisäpuolella on liuskainen mesiäiskehrä. Yhdislehtinen sikiäin (tav. neljä emilehteä) sisältää laitaistukoita, joihin siemenaiheet kiinnittyvät. Vartalo on lyhyt.


title: Francoaceae

text: Heimo on kotoisin Etelä-Chilestä.


title: Francoaceae

text: Heimon kaksi sukua ovat:


title: Luke Saville

text: Luke Saville (s. 2. tammikuuta 1994 Barmera) on australialainen tennispelaaja. Saville aloitti ammattilaisuransa vuonna 2012. 188 senttimetriä pitkä ja 85 kilogrammaa painava Saville pelaa oikealla kädellä. Hänen valmentajanaan toimii Grant Doyle.


title: Luke Saville

text: Kaksinpelissä Saville on ollut parhaimmillaan ATP-rankingin sijalla 158 marraskuussa 2014. Vuonna 2011 Saville voitti poikien kaksinpelimestaruuden Wimbledonin tennisturnauksessa ja vuonna 2012 niin ikään poikien kaksinpelimestaruuden Australian avoimissa. Ammattilaistasolla hän on päässyt Wimbledonissa parhaimmillaan toiselle kierrokselle vuonna 2014 ja Australian avoimissa ensimmäiselle kierroksella vuosina 2013 ja 2015.


title: Luke Saville

text: Nelinpelissä Saville on ollut parhaimmillaan rankingissa sijalla 394 marraskuussa 2012. Australian avointen nelinpelissä Saville ei ole päässyt ensimmäistä kierrosta pidemmälle.


title: Suomen euroviisukarsinta 1986

text: Suomen euroviisukarsinta 1986 oli kilpailu, jossa valittiin Suomen edustaja vuoden 1986 Eurovision laulukilpailuun. Karsinta pidettiin kolmen avoimen sävellyskilpailun jälkeen jälleen kutsukilpailuna, jossa yhdeksälle suomalaissäveltäjälle lähetettiin kutsu. Säveltäjät saivat itse valita kappaleidensa esittäjät. Karsinta pidettiin Ylen tv-studiossa 2 lauantaina 22. helmikuuta ja televisioitiin suorana YLE TV1:ssä kello 19.40 alkaen. Uutisten kohdalla olleen tauon jälkeen tuloslähetys nähtiin kello 21.00. Kapellimestarina toimi Ossi Runne. Voittajan valitsi asiantuntijaraati, johon kuului esimerkiksi kaksi vuotta aiemmin perustetun Suomen Euroviisuklubi OGAE Finlandin puheenjohtajana toiminut Jaripekka Koikkalainen.


title: Priscilla Hon

text: Priscilla Hon (s. 10. toukokuuta 1998 Brisbane) on australialainen tennispelaaja. Hänen valmentajanaan toimii Anthony Richardson.


title: Priscilla Hon

text: Honin paras sijoitus WTA-rankingissa on 136. sija, jonka hän saavutti tammikuussa 2019. Nelinpelissä Hon on parhaimmillaan päässyt WTA-rankingissa sijalle 91 huhtikuussa 2018.


title: Priscilla Hon

text: Hon edustaa naistenniksen niin sanottua uutta tyyliä. Hänen tyylinsä perustuu vahvoihin kierrelyönteihin.


title: Kaufering

text: Kaufering on kunta Baijerissa, Landsbergin piirikunnassa. Se sijaitsee Lech-joen itärannalla. Natsi-Saksan aikana alueella toimi Kauferingin keskitysleiri, joka oli Dachaun alaleiri.


title: Franco Vázquez

text: Franco Damián Vázquez (s. 22. helmikuuta 1989 Tanti) on italialais-argentiinalainen jalkapalloilija, joka edustaa Espanjan Primera Divisiónissa pelaavaa Sevillaa. Pelipaikaltaan vasenjalkainen Vázquez on hyökkäävä keskikenttäpelaaja.


title: Franco Vázquez

text: Vázquez edusti Argentiinan Primera Divisiónissa pelannutta Club Atlético Belgranoa vuodet 2007-2011. Tammikuussa 2012 Vázquez siirtyi Italian Serie A:n US Palermoon, jossa hän debytoi tammikuussa 2012 Napolia vastaan. Kauden 2012-2013 hän vietti lainalla Espanjan Primera Divisiónin Rayo Vallecanossa, jossa hän pelasi kauden aikana 18 ottelua, joissa syntyi kolme osumaa. Kauden 2012-2013 jälkeen Palermo, johon Vázquez lainapestinsä jälkeen palasi, putosi Serie B:hen. Serie B:ssä Vázquez pelasi 18 ottelua ja teki neljä maalia, kun Palermo voitti Serie B:n ylivoimaisesti ja palasi takaisin Serie A:han. Kaudella 2014-2015 Vázquez teki 10 maalia 37 pelaamassaan Serie A-ottelussa.


title: Franco Vázquez

text: Argentiinalaissyntyinen Vázquez sai luvan edustaa maajoukkuetasolla Italiaa, sillä hänen äitinsä on syntynyt siellä. Vázquez debytoi Italian jalkapallomaajoukkueessa maaliskuussa 2015 ystävyysottelussa Englantia vastaan.


title: Alas maaseudulle -kampanja

text: Ylös vuorille ja alas maaseudulle -kampanja oli Kiinassa kulttuurivallankumouksen myöhäisvaiheessa käynnistetty joukkokampanja, jonka yhteydessä kaupunkien opiskelijanuoriso karkotettiin asumaan maaseudulle alkeellisiin oloihin.


title: Alas maaseudulle -kampanja

text: Kiinan kommunistisen puolueen johto antoi lokakuussa 1967 määräyksen, jonka mukaan ”koulutetun nuorison” olisi muutettava ”ylös vuorille ja alas maaseudulle”, jossa heidän tulisi ”tarttua vallankumoukseen ja edistää tuotantoa”. Määräyksen tosiasiallisena tarkoituksena oli hajottaa väkivaltaisesti riehuneet punakaartit, jotka toimivat pääosin kaupungeissa. Kansan vapautusarmeija määrättiin toimeenpanemaan käskyä. Alkuvaiheessa jotkut lähtivät vapaaehtoisesti seikkailunhalusta tai uskollisuudesta puhemies Mao Zedongille. Kun vapaaehtoiset lähdöt vähenivät, aloitettiin kesällä 1968 systemaattiset karkotukset. Kampanjan aikana maaseudulla karkotettiin kaikkiaan noin 17–20 miljoonaa nuorta. Karkotukset koskivat sekä miehiä että naisia, eikä niille ei määrätty päättymisaikaa. Käytännössä kaikki vuosina 1966 ja 1967 oppilaitoksista valmistuneet opiskelijat ja kaikki entiset punakaartilaiset määrättiin karkotettaviksi. Pieniä määriä komennettiin maaseudun sijasta töihin kaupunkien tehtaisiin.


title: Alas maaseudulle -kampanja

text: Maaseudulla nuoret joutuivat tekemään raskaita maatöitä ja elämään alkeellisissa oloissa Kiinan maatyöläisten tavoin. Maalaiset eivät ottaneet heitä innolla vastaan, sillä he olivat yleensä taitamattomia maatöissä. Monet ajautuivat katkeruuteen ja kyynisyyteen. Osa karkotetuista onnistui 1970-luvun alussa pääsemään takaisin kaupunkeihin.


title: Alas maaseudulle -kampanja

text: Vuodesta 1968 alkaen myös kolme miljoonaa kommunistisen puolueen kaaderia ja kulttuurihenkilöä määrättiin maaseudulle perustettuihin ”toukokuun seitsemännen päivän kaaderikouluihin”, joissa he joutuivat raskaisiin maatöihin vaatimattomissa oloissa. Nämä karkotukset olivat kuitenkin määräaikaisia, yleensä vuoden mittaisia, ja karkotusajalta maksettiin palkkaa.


title: Lauri Ala-Myllymäki

text: Lauri Elias Ala-Myllymäki (s. 4. kesäkuuta 1997 Pirkkala) on suomalainen jalkapalloilija, joka edustaa kaudella 2018 Veikkausliigassa pelaavaa Tampereen Ilvestä. Pelipaikaltaan Ala-Myllymäki on keskikenttäpelaaja. Häntä pidetään yhtenä Suomen lupaavimmista pelaajista omassa ikäluokassaan.


title: Lauri Ala-Myllymäki

text: Ala-Myllymäen kasvattajaseura on Tampereen Ilves. Hän debytoi seuran edustusjoukkueessa Ykkösessä 2013 pelaten kauden aikana kymmenen ottelua, joissa hän onnistui maalinteossa kahdesti. Toisella kaudellaan Ykkösessä Ala-Myllymäen vastuu kasvoi ja hän esiintyi 25 ottelussa. Ilves nousi Veikkausliigaan kaudeksi 2015 Myllykosken Pallon menetettyä liigalisenssinsä, ja Ala-Myllymäki teki debyyttinsä pääsarjassa huhtikuussa 2015 FC Inter Turkua vastaan. Ensimmäisen Veikkausliiga-maalinsa hän teki saman vuoden elokuussa FC KTP:tä vastaan. Ala-Myllymäki valittiin kauden 2016 päätteeksi Ilveksen päätösgaalassa seuran parhaaksi pelaajaksi.


title: Lauri Ala-Myllymäki

text: Ala-Myllymäki nousi ikäluokkansa maajoukkueeseen 2013 ja vakiinnutti pian asemansa avauskokoonpanon pelaajana pelaamalla yhtä vaille kaikissa vuoden maaotteluissa. Hän on edustanut Suomen poikamaajoukkueita yhteensä 31 kertaa heinäkuun 2015 loppuun mennessä. Suomen alle 18-vuotiaiden jalkapallomaajoukkueessa hän on toiminut myös kapteenina.


title: Boris Gyllenbögel

text: Karl Volter Boris Gyllenbögel (30. maaliskuuta 1884 Kauhajoki – 22. kesäkuuta 1948 Helsinki) oli suomalainen eversti, diplomaatti ja rehtori.


title: Boris Gyllenbögel

text: Gyllenbögelin vanhemmat olivat nimismies Karl Natanael Gyllenbögel (1859–1926) ja Alma Maria Rosenlund (1864–1941).


title: Boris Gyllenbögel

text: Gyllenbögel kävi Haminan kadettikoulun sekä Pietarin tykistöopiston ja Pietarin sota-akatemian. Hän palveli Venäjällä muun muassa keisari Nikolai II:n esikuntaupseerina sekä sotilastehtävissä Latviassa ja Liettuassa. Everstiksi Venäjän armeijassa ylennyt Gyllenbögel oli 1917 lyhyen aikaa Uudenmaan läänin kuvernöörinä mutta hän erosi virasta heinäkuussa 1917 kieltäydyttyään hajottamasta eduskuntaa Venäjän väliaikaisen hallituksen määräyksestä. Suomen itsenäistymisen jälkeen Gyllenbögel nimitettiin Suomen asiainhoitajaksi Puolaan 1919 ja hän toimi sitten Suomen ensimmäisenä lähettiläänä Varsovassa 1920-1921. Tämän jälkeen Gyllenbögel oli Suomen asiainhoitajana Moskovassa mutta hän joutui palaamaan Suomeen 1922 neuvostohallituksen vaatimuksesta ja hänen tilalleen Moskovaan nimitettiin Antti Hackzell.


title: Boris Gyllenbögel

text: Diplomaattiuransa jälkeen Gyllenbögel toimi sitten professori Yrjö Jahnssonin ja kouluneuvos Hilma Jahnssonin perustaman Helsingin suomalaisen yksityislyseon rehtorina 1924–1938 ja opetti koulussa kieliä. Koulu sai Gyllenbögelin mukaan kutsumanimen ""Jylla"" ja tämä lempinimi on säilynyt ja sen seuraajilla nykypäiviin saakka. Koulu toimii nykyisin Espoonlahden koulun ja Espoonlahden lukion nimillä.


title: Boris Gyllenbögel

text: Gyllenbögelin nuorempi veli Evald Alfons Rafael Gyllenbögel (s. 1889) oli lähetystöneuvos joka toimi muun muassa Suomen edustajana Kansainliitossa ja vuodesta 1932 ulkoministeriön poliittisen osaston päällikkönä.


title: David Ryall

text: David Ryall (5. tammikuuta 1935 – 25. joulukuuta 2014) oli brittiläinen näyttelijä. Hänen uransa kesti yli viisikymmentä vuotta. Hän aloitti teatterissa ja kuului Laurence Olivierin seurueeseen Britannian kansallisteatterissa jo nuorena. Hän esiintyi usissa BBC:n televisiosarjoissa. Vuodesta 2010 hän esitti Elfias Dozea "Harry Potter" -elokuvissa.


title: Suomen euroviisukarsinta 1987

text: Suomen euroviisukarsinta 1987 oli kilpailu jossa valittiin Suomen edustaja vuoden 1987 Eurovision laulukilpailuun. Karsinnassa kokeiltiin ensimmäistä kertaa uutta valintamenetelmää, ensimmäistä kertaa kutsukilpailuna järjestetyn karsinnan voittaja valittiin postikorttiäänestyksellä. Kutsukilpailussa kymmentä suomalaissäveltäjää pyydettiin säveltämään kappale karsintoihin.


title: Suomen euroviisukarsinta 1987

text: Finaali lähetettiin lauantaina 21. helmikuuta Ylen tv-studiota 2 ja televisioitiin suorana YLE TV1:ssä kello 18.45 alkaen. Kapellimestarina toimi Ossi Runne. Lähetyksen taustat olivat jo etukäteen nauhoitettuja ja elävänä kuultiin esityksistä vain lauluosuudet ja muutama erikoinen soitin. Euroviisukuppilan Tony Latva piti karsintalähetystä heikkona. Lähetyksen alussa nähtiin viisuhistoriasta kertova video, jonka selostajana toimi ”kimittävä sätkynukke”. Juontajina toimineiden entisten euroviisuedustajien Lasse Mårtensonin ja Laila Halmeen suoritusta Tony Latva piti ala-arvoisena: ”Haastatteluissa jaariteltiin niitä näitä, kunnes – ilmeisesti studio-ohjaajan käskystä – ne keskeytettiin tylysti jopa kesken lauseen.”


title: Suomen euroviisukarsinta 1987

text: Voittaja valittiin postikorttiäänestyksellä, jossa saatiin ääniä 63 836 kappaletta. Äänestyksen tulos julkistettiin perjantaina 13. maaliskuuta kello 21.30.


title: Suomen euroviisukarsinta 1987

text: Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.


title: Maon uinti Jangtsessa

text: Maon uinti Jangtsessa oli 16. heinäkuuta 1966 propagandatarkoituksessa järjestetty tapahtuma, jossa Kiinan kommunistijohtaja Mao Zedong ui noin tunnin ajan Jangtsejoessa. Maon uinti oli ympäri maailmaa yksi kesän 1966 näkyvimpiä uutisia, ja se on katsottu Kiinan kulttuurivallankumouksen radikaalin vaiheen symboliseksi lähtölaukaukseksi.


title: Maon uinti Jangtsessa

text: Intohimoisena uimarina nuoruudestaan saakka tunnettu Mao oli uinut Jangtsessa ensi kerran vuonna 1956, ja vuoden 1966 uinti oli tarkoitettu sen kymmenvuotismuistoksi. Ennen uimaretkeään Mao oli ollut kierroksella maakunnissa, eikä hänen olinpaikkaansa tiedetty julkisuudessa. Hän oli jättänyt kulttuurivallankumouksen alkuvaiheen johtamisen Liu Shaoqille ja Deng Xiaopingille antamatta näille tarkempia ohjeita, joten nämä olivat pyrkineet hillitsemään opiskelijoiden kuohuntaa Kiinan oppilaitoksissa. Uinti Jangtsessa oli Maon näyttävä paluu julkisuuteen, ja Kiinan tiedotusvälineet antoivat sille suunnattoman näkyvyyden. Tempaus kumosi ulkomailla liikkuneet huhut Maon terveyden heikkenemisestä, mutta sen tärkein viesti oli sisäpoliittinen: Mao oli voimissaan ja tulisi ottamaan maan ohjat takaisin käsiinsä. Hän palasikin Pekingiin kahden päivän kuluttua ja aloitti Liun ja Dengin arvostelun virheellisestä politiikasta.


title: Maon uinti Jangtsessa

text: Uintiin osallistui Maon kanssa kuusi henkivartijaa ja vedessä kellutettiin lisäksi valtavia Mao-julisteita. Länsimaisia toimittajia ei ollut läsnä. Kiinan virallinen uutistoimisto Xinhua levitti maailmalle tiedotetta, jonka mukaan Mao oli uinut Jangtsessa Wuhanin lähellä 65 minuuttia ja edennyt sinä aikana 15 kilometriä. Hänen sanottiin ”taistelleen tuulta ja aaltoja vastaan” sekä nousseen lopuksi jokilautalle ”osoittamatta väsymisen merkkejä”. Sen jälkeen hän oli pitänyt puheen, jossa hän kehotti kaikkia kiinalaisia uimaan maan joissa ja järvissä. Länsimaissa tiedot Maon uinnista uutisoitiin hyvin ivalliseen sävyyn, sillä luvut näyttivät mahdottomilta. Maon laskettiin uineen koko ajan keskimäärin sata metriä 26 sekunnissa, kun sadan metrin uinnin ennätysaika oli tuolloin 52,9 sekuntia. Todellisuudessa nopea eteneminen johtui siitä, että Mao oli lähinnä ajautunut eteenpäin Jangtsen voimakkaan virtauksen kuljettamana, mikä oli kiinalaisille itsestäänselvä taustatieto.


title: Maon uinti Jangtsessa

text: Maon vuoden 1966 uintia muisteltiin seuraavina vuosina Kiinassa joka vuosi 16. heinäkuuta suurella kansanjuhlalla, jonka yhteydessä lukemattomat kansalaiset uivat Jangtsessa tai muissa vesistöissä osoittaakseen kunnioitusta Maolle. Maon uinnista tehtiin Kiinassa myös dokumenttielokuva, joka sai ensi-iltansa jo elokuussa 1966.


title: Ennio De Concini

text: Ennio De Concini (9. joulukuuta 1923 Rooma – 17. marraskuuta 2008 Rooma) oli italialainen elokuva- ja televisiokäsikirjoittaja.


title: Ennio De Concini

text: Toimittajana työskennelleen De Concinin elokuvaura alkoi Vittorio De Sican apuohjaajana elokuvassa "Sciuscià – viattomat" (1946). Hän laati käsikirjoituksia lukuisiin eri lajityyppejä edustaviin viihde-elokuviin, mutta työskenteli usein myös vakavasti otettavien ohjaajien kanssa. De Concinin suurin menestys oli Pietro Germin ohjaama "Avioero italialaiseen tapaan" ("Divorzio all’italiana", 1961), josta hän sai nastro d’argenton ja ja Oscarin parhaasta käsikirjoituksesta. 1980-luvulta lähtien De Concini työskenteli etupäässä televisiossa.


title: Veini Vehviläinen

text: Veini Vehviläinen (s. 13. helmikuuta 1997 Jyväskylä) on suomalainen jääkiekkomaalivahti, joka pelaa SM-liigajoukkue Oulun Kärpissä.


title: Veini Vehviläinen

text: Vehviläinen aloitti jääkiekkoilun Palokan Pakissa, mutta hän on varsinaisesti Jyvässeudun Kiekon kasvatti. Vehviläinen siirtyi C-juniori-ikäisenä JYPiin kaudeksi 2012–2013. Hän pelasi suurimman osan kaudestaan seuran B-nuorissa, mutta Vehviläinen esiintyi myös JYPin A- ja C-nuorissa. Kaudella 2013–2014 hän kantoi vain 16-vuotiaana suurimman osan A-nuorten torjuntavastuusta. Vehviläinen valittiin A-nuorten SM-liigan lokakuun 2013 kuukauden tulokaspelaajaksi. Kaudeksi 2014–2015 hänet nostettiin Mestis-joukkue JYP-Akatemian vahvuuteen. Vehviläinen lähti kauteen JYPin A-nuorten maalivahtina, mutta hän kuitenkin ohitti Dennis Saikkosen ja Juhana Ahon Akatemian maalivahtihierarkiassa ja torjui 26 runkosarja- ja neljässä playoff-ottelussa. Vehviläinen valittiin Mestiksen marraskuun 2014 kuukauden tulokaspelaajaksi. Hän puki kauden aikana myös yhteen JYPin SM-liigaotteluun.


title: Veini Vehviläinen

text: Vehviläisen odotettiin tulleen kesällä . Hän jäi yllättäen kuitenkin ilman varausta. Erikoista varaustilaisuudessa oli myös tuntemattomamman JYPin organisaatiossa pelanneen Markus Ruusun varaus kuudennella kierroksella Dallas Starsin toimesta. Vehviläinen kutsuttiin samana kesänä kuitenkin varaamattomana pelaajana Anaheim Ducksin kehitysleirille.


title: Veini Vehviläinen

text: Kauden 2015–2016 kynnyksellä Vehviläinen teki kolmivuotisen SM-liigasopimuksen JYPin kanssa. Hän aloitti kautensa joukkueen kakkosmaalivahtina Tuomas Tarkille. Vehviläinen teki miesten pääsarjadebyyttinsä 30. elokuuta 2015 Mestarien liigassa vieraissa brittiläistä Sheffield Steelersia vastaan. Hän torjui JYPin 2–4-voittoon päättyneessä ottelussa 26 kertaa. SM-liigadebyyttinsä Vehviläinen teki 19. syyskuuta 2015 vieraissa Pelicansia vastaan. Hän torjui ottelussa myös liigauransa ensimmäisen nollapelinsä JYPin voitettua 0–2. Vehviläinen sai tililleen 30 torjuntaa. Erkki Mäkelä valitsi hänet ottelun Alumnien tähtien ykköstähdeksi. Vehviläinen nousi kauden mittaan haastamaan tosissaan Tarkkia JYPin ykkösmaalivahdin paikasta ja hän jakoi joukkueen torjuntavastuun runkosarjassa varsin tasaisesti pelaten 28 ottelua. Vehviläisen voittoprosentti oli runkosarjassa Tarkkia parempi (65,38%). Pudotuspeleissä hän pelasi kolme ottelua. Vehviläinen oli kauden päätteeksi ehdolla SM-liigan parhaalle tulokkaalle myönnettävän Jarmo Wasaman muistopalkinnon voittajaksi, mutta palkinnon vei kuitenkin Tapparan hyökkääjä Patrik Laine.


title: Veini Vehviläinen

text: Vehviläinen aloitti kauden 2016–2017 JYPissä try-outilla aloittaneen, kokeneen Pekka Tuokkolan aisaparina. Syksyn mittaan hän haki pelituntumaa myös JYP-Akatemiasta, kun JYPin kolmas sopimusmaalivahti Markus Ruusu sai onnistumisia SM-liigan puolella. Vehviläisen ja Ruusun ollessa alle 20-vuotiaiden MM-kilpailuissa JYP paikkasi maalivahtiosastoaan Jussi Olkinuoralla, joka onnistui lyhyen sopimuksensa aikana ja sai sen päätteeksi jatkosopimuksen. Vehviläinen putosi näin ollen joukkueen kolmosmaalivahdiksi. Vajaa viikkoa myöhemmin Olkinuoran jatkosopimuksen jälkeen JYP lainasi hänet loppukaudeksi Vaasan Sportiin. Joukkueen maalivahtivalmentajana toimi Vehviläiselle alle 20-vuotiaiden maajoukkueesta tuttu Aki Näykki. Hän jakoi Sportin torjuntavastuun varsin tasaisesti Mika Järvisen kanssa ja pelasi yhdeksän runkosarjaottelua.


title: Veini Vehviläinen

text: Kaudeksi 2017–2018 Vehviläinen siirtyi vuoden mittaisella sopimuksella Oulun Kärppiin. Hän lähti kauteen Jussi Rynnäksen aisaparina, mutta nousi syyskauden aikana niin ikään joukkueensa ykkösmaalivahdiksi. 2. marraskuuta 2017 vierasottelussa Vaasan Sportia vastaan Vehviläinen nousi Kärppien SM-liigahistorian pisimmän nollaputken torjuneeksi maalivahdiksi, kun hän piti joukkueen maalin puhtaana yhtäjaksoisesti 203.23 minuutin ajan. Lopulta Markus Nenonen katkaisi Vehviläisen putken ajassa 46.46. Vehviläinen pelasi runkosarjassa kaikkiaan 35 ottelua torjuen neljä nollapeliä. Hänen voittoprosenttinsa (72,73%) oli koko SM-liigan korkein. Joulukuussa 2017 hän teki kaksivuotisen jatkosopimuksen Kärppien kanssa.


title: Veini Vehviläinen

text: Kevään 2018 pudotuspeleissä Vehviläisellä oli liigan paras päästettyjen maalien keskiarvo (1.57). Hän torjui myös Tapparan Dominik Hrachovinan ohella eniten nollapelejä. Vehviläinen torjui nollapelin myös Kärppien kauden viimeisessä ottelussa, kuudennessa finaaliottelussa 26. huhtikuuta 2018 vieraissa Tapparaa vastaan, jolloin Kärpät voitti Suomenmestaruuden lukemin 0–1. Hän torjui ottelussa 28 kertaa. Jukka Piirinen ja Kari Heikkinen valitsivat Vehviläisen ottelun Alumnien tähtien kolmostähdeksi. Menestyksestä huolimatta hänen pudotuspelejään varjosti Vehviläisen isän kuolema pudotuspelien kynnyksellä. Kärppien kapteeni Lasse Kukkonen antoi hänelle kunniaa ja pyysi eleenään Vehviläisen vastaanomattamaan ja nostamaan mestaruuspokaali Kanada-maljan yhdessä hänen kanssaan ilmaan. Vehviläinen palkittiin kauden päätteeksi koko SM-liigan parhaana maalivahtina Urpo Ylönen -palkinnolla ja valittiin SM-liigan tähdistökentälliseen.


title: Veini Vehviläinen

text: Columbus Blue Jackets varasi Vehviläisen "yli-ikäisenä" (21 vuotta) kuudennella kierroksella 173. pelaajana . Kaudella 2018–2019 hän torjui lokakuussa seitsemän voittoa ja kaksi nollapeliä. Vehviläisellä oli kuukauden päätteeksi SM-liigan paras torjuntaprosentti (95,4%). Hänet valittiin liigan lokakuun 2018 kuukauden pelaajaksi.


title: Veini Vehviläinen

text: Vehviläinen pelasi alle 20-vuotiaiden MM-kilpailuissa sekä 2016 ja 2017, joista ensimmäinen turnaus päättyi maailmanmestaruuteen. Vehviläinen torjui vuoden 2016 turnauksen avausottelussa nollapelin Valko-Venäjää vastaan ja toimi turnauksen edetessä Suomen pääasiallisena vastuunkantajana. Puolivälieräottelussa Kanadaa vastaan hänet kuitenkin vaihdettiin Kaapo Kähköseen ajassa 27.20, kun Kanada siirtyi 3–2-johtoon. Suomi voitti ottelun lopulta lukemin 6–5, mutta Kähkönen kantoi joukkueen torjuntavastuun lopputurnauksen ajan.


title: Veini Vehviläinen

text: Vuoden 2017 turnauksessa Vehviläinen toimi Suomen aloittavana maalivahtina kaikissa otteluissa. Turnauksen Tšekkiä vastaan pelatun avausottelun päätteeksi hänet palkittiin joukkueensa ottelun parhaana pelaajana. Suomen turnaus päättyi kuitenkin karsintasarjaan ja yhdeksänteen sijaan. Valmennus valitsi Vehviläisen Suomen turnauksen yhdeksi kolmesta parhaasta pelaajasta. Hänellä oli joukkueen sijoituksesta huolimatta myös koko turnauksen paras torjuntaprosentti (93,1%) ja päästettyjen maalien keskiarvo (1.51).


title: Veini Vehviläinen

text: Vehviläinen pelasi myös alle 18-vuotiaiden MM-kilpailuissa vuonna 2015, jolloin hän voitti hopeaa. Vehviläinen valittiin turnauksen tähdistökentälliseen ja Suomen kolmen parhaimman pelaajan joukkoon. 17. huhtikuuta 2015 alkulohkon ottelussa Sveitsiä ja 26. huhtikuuta 2015 finaalissa Yhdysvaltoja vastaan hänet palkittiin joukkueensa ottelun parhaana pelaajana. Vehviläinen torjui finaaliottelussa 60 laukausta. Suomi hävisi ottelun lopulta 2–1 Colin Whiten ratkaistua Yhdysvalloille mestaruuden jatkoerässä ajassa 72.44. Pääasiassa kyseisessä turnauksessa esiteltyjen saavutusten ansiosta hänet palkittiin Suomen Jääkiekkoliiton ojentamalla Kalen Kannulla, toukokuussa 2015. Kalen kannu on Kalervo Kummolan lahjoittama erikoispalkinto, joka jaetaan pelaajalle merkittävän kiekkoteon johdosta Liiga-gaalassa.


title: Veini Vehviläinen

text: Vehviläinen pelasi lisäksi alle 18-vuotiaiden Ivan Hlinkan muistoturnauksessa vuonna 2014, jolloin hän jakoi Suomen torjuntavastuun Christian Heljangon kanssa ja pelasi kaksi ottelua.


title: Veini Vehviläinen

text: Suomen A-maajoukkueessa Vehviläinen on pelannut kaksi ottelua. Hän teki A-maajoukkuedebyyttinsä Karjala-turnauksen toisessa ottelussa 10. marraskuuta 2018 Helsingin Hartwall Arenalla Tšekkiä vastaan. Vehviläinen torjui heti nollapelin ja hän sai Suomen 3–0-voittoon päättyneessä ottelussa tililleen 18 torjuntaa. Vehviläinen torjui nollapelin myös toisessa ottelussaan 11. marraskuuta 2018 Ruotsia vastaan. Hän torjui Suomen 3–0-voittoon päättyneessä ottelussa 22 kertaa. Vehviläinen palkittiin joukkueensa ottelun parhaana pelaajana.


title: Veini Vehviläinen

text: Vehviläisen pikkuveli Aaro pelaa hyökkääjänä JYPin A-nuorissa.


title: Mongomo

text: Mongomo on kaupunki Päiväntasaajan Guineassa. Maan itäosassa Gabonin vastaisen rajan tuntumassa sijaitsevan Mongomon asukasluku on esikaupunkialueet mukaan lukien noin 53 500. Se on muun muassa maan ensimmäisen presidentin Francisco Macías Ngueman ja nykyisen presidentin Teodoro Obiang Nguema Mbasogon syntymäpaikka.


title: Mongomo

text: Vuonna 2015 Mongomo on yksi jalkapallon Afrikan-mestaruuskilpailuiden pelipaikkakunnista.


title: X (Ed Sheeranin albumi)

text: x (laus. "Multiply") on englantilaisen laulaja-lauluntekijä Ed Sheeranin toinen studioalbumi. Albumi julkaistiin vuonna 2014 Australiassa ja Uudessa-Seelannissa 20. kesäkuuta, ja maailmanlaajuisesti 23. kesäkuuta Asylum- ja Atlantic Records -levy-yhtiöiden toimesta. Se sai hyvän vastaanoton kriitikoiden ja yleisön keskuudessa, ja oli kansainvälinen kaupallinen menestys. "x" nousi albumilistojen ykköseksi viidessätoista maassa, muun muassa Britannian albumilistalla, Yhdysvaltain Billboard 200 -listalla ja Suomen virallisella listalla. Se oli vuoden 2015 toiseksi myydyin albumi ja ehdokas muun muassa vuoden albumin Grammy-palkinnon voittajaksi.


title: X (Ed Sheeranin albumi)

text: Albumin tuottajina toimivat muun muassa Rick Rubin, Pharrell Williams ja Sheeranin esikoisalbumin + tuottanut Jake Gosling. Albumin perusversio sisältää 12 kappaletta, deluxe-erikoispainos 16 kappaletta ja Wembley Edition -erikoispainos 18 kappaletta. Kaiken kaikkiaan Sheeran oli kirjoittanut albumia varten yli 120 kappaletta vuosien 2012 ja 2014 välillä. Singleinä albumilta julkaistiin viisi kappaletta: ”Sing”, ”Don’t”, ”Thinking Out Loud”, ”Bloodstream” ja ”Photograph”, joista neljä ensimmäistä nousivat kukin Britannian singlelistalla kymmenen parhaan joukkoon. ”Sing” oli Sheeranin uran ensimmäinen ykköstilan saavuttanut single, ja niin ikään listaykköseksi yltänyt ”Thinking Out Loud” palkittiin vuoden 2015 Grammy-gaalassa vuoden lauluna ja parhaana pop-sooloesityksenä.


title: X (Ed Sheeranin albumi)

text: "x" oli suoratoistopalvelu Spotifyn vuoden 2014 soitetuin albumi yli 430 miljoonalla toistollaan. Albumin suosio suoratoistopalveluiden käyttäjien keskuudessa teki Sheeranista myös iTunes-palvelun myydyimmän artistin Britanniassa, Irlannissa ja Uudessa-Seelannissa. Vuoden 2014 Grammy-gaalassa se oli ehdokas vuoden albumin ja parhaan pop-albumin saajaksi, ja helmikuussa 2015 se voitti vuoden parhaan brittiläisen albumin Brit Awardin. Britanniassa "x" on ylittänyt yksitoistakertaisen ja Yhdysvalloissa nelinkertaisen platinalevyn rajan. Se on Britannian kaikkien aikojen 20. eniten ja 2010-luvun kolmanneksi eniten myynyt albumi. Suomessa albumi on myynyt hieman alle tuplaplatinalevyn rajan, 19 618 kappaletta.


title: X (Ed Sheeranin albumi)

text: Albumia seurasi maailmanlaajuinen x-kiertue vuosina 2014–2015. Ed Sheeran esitti kiertueen aikana Lontoossa Wembleyn stadionilla kolme loppuunmyytyä konserttia, joista on taltioitu vuoden 2015 marraskuussa julkaistu konserttivideo ja dokumenttielokuva "".


title: X (Ed Sheeranin albumi)

text: "x" debytoi Sheeranin esikoisalbumin + tavoin Britannian albumilistan ykkösenä. Albumi oli Britannian listaykkönen yhteensä 13 viikon ajan, ja se rikkoi aiemmin Adelen "21"-albumin nimissä olleen ennätyksen pisimpään listaykkösenä pysyneenä albumina. Kaiken kaikkiaan albumi on ollut Britannian albumilistalla 222 listaviikon ajan, joista 99 viikkoa kymmenen parhaan joukossa. "x" myi ensimmäisellä viikollaan 180 000 kappaletta, mikä rikkoi Coldplayn "Ghost Stories" -albumin asettaman vuoden 2014 nopeimmin myydyn albumin ennätyksen. "x" oli Britanniassa vuoden 2014 myydyin albumi: se ylitti viisinkertaisen platinalevyn rajan ja myi yli 1 689 000 kappaletta. British Phonographic Industryn tilaston mukaan "x" on ylittänyt Britannian platinalevyn rajan (300 000 kappaletta) yksitoista kertaa.


title: X (Ed Sheeranin albumi)

text: "x" oli Sheeranin uran ensimmäinen listaykkönen Yhdysvalloissa, jossa se debytoi Billboard 200 -listan ykkösenä myytyään julkaisuviikollaan 210 000 kappaletta. Albumi on viettänyt Billboard 200 -listalla yhteensä 222 listaviikkoa. Albumi ylitti kaksinkertaisen platinalevyn rajan Yhdysvalloissa vuoden 2015 joulukuussa ylitettyään kahden miljoonan myydyn kappaleen rajan. Vuoden 2017 heinäkuussa albumin kappaleet olivat keränneet Yhdysvalloissa yli 1,51 miljardia toistoa eri suoratoistopalveluiden kautta. Kanadassa albumi debytoi niin ikään albumilistan ykkösenä, ja se oli Kanadassa vuoden neljänneksi eniten myynyt albumi 133 000 kappaleen myyntilukemallaan.


title: X (Ed Sheeranin albumi)

text: Australiassa "x" vietti kahdeksan peräkkäistä listaviikkoa ykkösenä ja myi 490 000 kappaletta. Albumi putosi Australian albumilistan kymmenen parhaan joukosta vasta vuoden 2015 lokakuussa, ja siitä tuli marraskuussa 2015 kaikkien aikojen ensimmäinen albumi, jonka Australian Recording Industry Association on sertifioinut timanttilevyksi (500 000 myytyä kappaletta). Irlannin albumilistan kärkikymmenikössä "x" vietti yhteensä 156 listaviikkoa eli yli kolme vuotta. Se oli Irlannin listaykkönen 24 viikon ajan. Albumi vietti listan kymmenen parhaan joukossa yli kaksi vuotta (yhteensä 104 viikkoa) myös Tanskassa, Uudessa-Seelannissa ja Australiassa. "x" oli Australian, Tanskan, Irlannin ja Britannian kärkikymmenikössä yhteensä viitenä peräkkäisenä vuonna (2014–2018), ja Alankomaiden, Uuden-Seelannin, Norjan ja Ruotsin kärkikymmenikössä neljänä peräkkäisenä vuonna (2014–2017).


title: X (Ed Sheeranin albumi)

text: International Federation of the Phonographic Industryn julkaiseman tilaston mukaan "x" oli vuoden 2014 maailman kolmanneksi myydyin albumi myytyään julkaisuvuonnaan 4,4 miljoonaa kappaletta. Vuonna 2015 se oli toiseksi myydyin albumi kolmen ja puolen miljoonan kappaleen myynnillään. Albumi on näin ollen myynyt maailmanlaajuisesti yli kymmenen miljoonaa kappaletta.


title: X (Ed Sheeranin albumi)

text: Kriitikoiden keskuudessa "x" sai positiivisen vastaanoton. Metacritic-sivustolla albumi on saanut 67 pistettä sadasta perustuen eri julkaisujen kirjoittamiin arvosteluihin. "The Daily Telegraphin" Neil McCormick antoi albumille täydet viisi tähteä, ja AllMusic-sivuston Stephen Thomas Erlewine kolme ja puoli tähteä viidestä. Erlewine nosti arvostelussaan esille Sheeranin hip hop -elementtien käytön, joiden hän kirjoitti esimerkiksi ”antavan musiikille miellyttäviä piirteitä”. AllMusicin Jon O'Brien kuvaili albumin ”sisältävän Sheeranin akustisen musiikin ja hip hop -soundin yhdistelmän, mutta tuovan esiin myös R&B-tunnetta ja suoraviivaista popia.” The A.V. Club -sivuston Annie Zaleski antoi albumin arvosanaksi B ja kommentoi Sheeranin osoittavan musiikillaan ”kasvamisen olevan sotkuista ja rankkaa” mutta myös viestivän, että kypsyys ja itseluottamus vievät elämässä pitkälle. "Entertainment Weeklyn" Melissa Maerz antoi albumin arvosanaksi niin ikään B. "Los Angeles Timesin" Randall Roberts, joka antoi albumille kaksi ja puoli tähteä viidestä, kutsui albumin musiikin olevan ”taitavasti tehtyä, anteliasta ja hauskaa”. "The Guardianin" Alex Petridis antoi arviossaan albumille neljä tähteä viidestä ja kehui Sheeranin ”koettelevan albumilla tekemisensä rajoja itsevarmasti.”


title: X (Ed Sheeranin albumi)

text: "Billboardin" Jason Lipshutz antoi albumille 81/100 pistettä, ja kuvaili Sheeranin olevan albumilla ”nälkäinen ja vaistoihinsa luottava artisti, joka tekee kaiken mahdollisen noustakseen uudelle tasolle.” "Q"-lehden John Aizlewood antoi albumille neljä tähteä viidestä ja kuvaili, että Sheeranin tapa tuoda albumille monia yhteistyökumppaneita olisi voinut olla ”mahdollisesti hölmö ratkaisu”, jossa Sheeran kuitenkin onnistuu. "USA Todayn" Brian Mansfield sanoi albumin olevan ”harvinainen, koska se sekä tyydyttää että samanaikaisesti nostattaa odotuksia” tulevan varalle. "The Boston Globen" Sarah Rodman kehui albumia hyväksi ja kuvasi Sheeranin olevan albumilla elementissään.


title: Ebebiyín

text: Ebebiyín on kaupunki Päiväntasaajan Guineassa. Aivan maan koillisnurkassa Kamerunin ja Gabonin rajan tuntumassa sijaitsevan Ebebiyín asukasluku oli vuoden 2001 laskennassa alle 20 000, arvio vuodelle 2015 on 40 000.


title: Ebebiyín

text: Vuonna 2015 Ebebiyín oli yksi jalkapallon Afrikan-mestaruuskilpailuiden pelipaikkakunnista.


title: Rakkaudella merkitty mies

text: Rakkaudella merkitty mies on Jari Sillanpään 13. studioalbumi, joka julkaistiin 26. syyskuuta 2014. Albumi nousi julkaisunsa jälkeen suoraan Suomen virallisen albumilistan toiseksi. Albumi on myynyt platinaa yli 20 000 kappaleen myynnillään. Albumin on tuottanut Leri Leskinen.


title: Rakkaudella merkitty mies

text: Albumin myötä Sillanpää sai vuoden miesartisti- ja vuoden artisti Emma-ehdokkuudet. Albumi palkittiin vuoden 2015 Emma-gaalassa "vuoden iskelmäalbumina".